Kannada-LLM-Labs/Wikipedia-Kn huggingface dataset:
ಖೇಡಾ ಸತ್ಯಾಗ್ರಹ

1918ರ ಖೇಡಾ ಸತ್ಯಾಗ್ರಹವು ಬ್ರಿಟೀಷ್‌ ಭಾರತದ ಗುಜರಾತಿನ ಖೇಡಾ ಜಿಲ್ಲೆಯಲ್ಲಿ ರೈತರ ಹಿತಾಸಕ್ತಿಗಳ ರಕ್ಷಣೆಗೆ ನಡೆದ ಸತ್ಯಾಗ್ರಹವಾಗಿದ್ದು, ಚಂಪಾರಣ್‌ ಸತ್ಯಾಗ್ರಹದ ನಂತರ ಬ್ರಿಟೀಷ್‌ ಸರ್ಕಾರದ ಧೋರಣೆಗಳ ವಿರುದ್ಧ ಹಮ್ಮಿಕೊಂಡ ಎರಡನೇ ದೊಡ್ಡ ಚಳುವಳಿಯಾಗಿದೆ ಹಾಗೂ ಭಾರತೀಯ ಸ್ವಾತಂತ್ರ್ಯ ಸಂಗ್ರಾಮದ ಚರಿತ್ರೆಯಲ್ಲಿ ಪ್ರಮುಖ ಸ್ಥಾನ ಪಡೆದುಕೊಂಡಿದೆ.

ನಾಯಕರು 
ಮಹಾತ್ಮ ಗಾಂಧಿ ಚಳುವಳಿಯ ನಾಯಕತ್ವವನ್ನು ವಹಿಸಿದ್ದರು ಹಾಗೂ ಅವರೊಂದಿಗೆ ಸರ್ದಾರ್ ವಲ್ಲಭಬಾಯಿ ಪಟೇಲರು ಪ್ರಮುಖ ನಾಯಕರಾಗಿದ್ದರು. ಉಳಿದಂತೆ, ಇಂದುಲಾಲ್ ಯಗ್ನಿಕ್, ಶಂಕರಲಾಲ್ ಬ್ಯಾಂಕರ್, ಮಹದೇವ್ ದೇಸಾಯಿ, ನರಹರಿ ಪರೀಕ್, ಅಮ್ರಿತ್‌ ಲಾಲ್‌ ಥಕ್ಕರ್‌, ಮೋಹನ್ ಲಾಲ್ ಪಾಂಡ್ಯ ಮತ್ತು ರವಿಶಂಕರ್ ವ್ಯಾಸ್.

ಹಿನ್ನೆಲೆ 
ಪ್ಲೇಗ್, ಬರ, ಕ್ಷಾಮ ಮತ್ತು ಬೆಲೆ ಏರಿಕೆಗಳಿಂದ‌ ಖೇಡಾದ ರೈತರು ಆಗಾಗಲೇ ಬೆಳೆ ನಷ್ಟವನ್ನು ಅನುಭವಿಸುತ್ತಾ ಕಂಗಾಲಾಗಿದ್ದರು. ಕಾರಣ ಖೇಡಾದ ರೈತರು ಮತ್ತು ಪಟಿದಾರರು ವಾರ್ಷಿಕ ತೆರಿಗೆ ವಿನಾಯಿತಿಯನ್ನು ಆಗ್ರಹಿಸಿ, ಬ್ರಿಟೀಷ್‌ ಸರ್ಕಾರದ ಮೊರೆ ಹೋದರು. ಪಾರಿಸ್ಥಿತಿಯ ಕುರಿತಾಗಿ ಅಮ್ರಿತ್‌ ಲಾಲ್‌ ಥಕ್ಕರ್‌ ವರದಿಯೊಂದನ್ನು ಸಿದ್ಧಪಡಿಸಿ ಗುಜರಾತಿನ ಕಮೀಷನರರ ಗಮನಕ್ಕೂ ತಂದಿದ್ದರು. ಜೊತೆಗೆ ಮೋಹನ್ ಲಾಲ್‌ ಪಾಂಡ್ಯ ಮತ್ತು ಶಂಕರಲಾಲ್‌ ಫರೀಕರು ಗಾಂಧಿ ಚಳುವಳಿಗೆ ಧುಮುಕುವ ಮುನ್ನವೇ ಬಾಂಬೆ ಶಾಸನ ಸಭೆಯಲ್ಲಿ ಸರ್ದಾರ್‌ ಪಟೇಲರ ಮತ್ತು ಗೋಕುಲ್‌ ದಾಸ್‌ ಫರೇಖ್‌ರ ಮುಖಾಂತರ ವಿಚಾರ ಮಂಡಿಸಿದ್ದರು. ಆದರೆ ಇದರಿಂದ ಯಾವುದೇ ಲಾಭವಾಗಲಿಲ್ಲ. ಬದಲಾಗಿ, ತೆರಿಗೆ ಪಾವತಿಸದಿದ್ದಲ್ಲಿ ರೈತರ ಆಸ್ತಿಗಳನ್ನು ಜಪ್ತಿ ಮಾಡುವುದಾಗಿ ಹಾಗೂ ಅವರನ್ನು ಬಂಧಿಸುವುದಾಗಿಯೂ ಸರ್ಕಾರ ಬೆದರಿಕೆ ಹಾಕಿತು.

ಹೋರಾಟದ ಗತಿ 
ಸರ್ಕಾರದ ಭೂ ಕಂದಾಯ ನಿಯಮದಂತೆ ೪ ಆಣೆಗೂ ಕಡಿಮೆ ಬೆಳೆಯ ಫಸಲು ಬಂದ ರೈತರಿಗೆ ವಾರ್ಷಿಕ ತೆರಿಗೆ ವಿನಾಯಿತಿ ನೀಡಬೇಕಾಗಿತ್ತು. ಸರ್ಕಾರದ ಅಧಿಕೃತ ವರದಿ ಖೇಡಾದ ರೈತರ ಬೆಳೆಗಳು ೪ ಆಣೆಗೂ ಅಧಿಕವಾಗಿವೆ ಎಂದು ದಾಖಲಿಸಿದ್ದವು. ಆದರೆ ವಾಸ್ತವವಾಗಿ ರೈತರ ಬೆಳೆಗಳು ೪ ಆಣೆಗೂ ಕಡಿಮೆ ಫಸಲಿನದ್ದಾಗಿದ್ದವು. ಖೇಡಾದ ರೈತರು ಪ್ರತಿಭಟಿಸುವ ಸಂದರ್ಭ ಗಾಂಧಿ ಗುಜರಾತ್‌ ಸಭಾದ ಅಧ್ಯಕ್ಷರಾಗಿದ್ದರು. ಗಾಂಧಿ ಇದನ್ನು ಪರಿಗಣಿಸಿ, ಕಂದಾಯ ವಿನಾಯಿತಿ ಕೋರಿ ಹಲವಾರು ಅರ್ಜಿಗಳನ್ನು ಸರ್ಕಾರಕ್ಕೆ ಬರೆದರೂ ಯಾವುದೇ ಫಲ ಸಿಗಲಿಲ್ಲ. ಕ್ರಮೇಣ ಅವರು ಅವರ ಸಹಚರರು ಮತ್ತು ರೈತರೊಡನೆ ಸಮಾಲೋಚಿಸಿ ಸತ್ಯಾಗ್ರಹಕ್ಕೆ ಆಗ್ರಹಿಸಿದರು. ಖೇಡಾದ ವಕೀಲರಾಗಿದ್ದ ಪಟೇಲರ ಮತ್ತು ಇಂದುಲಾಲ್‌ ಯಗ್ನಿಕ್ ರು ಗಾಂಧಿಯೊಂದಿಗೆ ಕೈ ಜೋಡಿಸಿ ಚಳುವಳಿಯನ್ನು ಅಹಮದಾಬಾದ್‌ ಮತ್ತು ವಡೊದರ ಜಿಲ್ಲೇಗಳಿಗೂ ವಿಸ್ತರಿಸಿದರು. ಶಂಕರಲಾಲರು, ಮಹದೇವ್‌ ದೇಸಾಯಿ, ನರಹರಿ ಪರೀಕ್‌, ಮೋಹನ್ಲಾಲ್‌ ಪಾಂಡ್ಯ ಮತ್ತು ರವಿಶಂಕರ ವ್ಯಾಸರು ಗ್ರಾಮಾಂತರ ಪ್ರದೇಶಗಳಲ್ಲಿ ಸಂಚರಿಸಿ, ಚಳುವಳಿಯನ್ನು ಇನ್ನಷ್ಟು ವಿಸ್ತರಿಸಿದರು. ಗಾಂಧಿ ಶಕ್ತಿಯಿದ್ದರೂ ಯಾವುದೇ ಬೆದರಿಕೆಗೊಳಪಡದೆ ನಯಾಪೈಸೆಯನ್ನೂ ತೆರಿಗೆಯಾಗಿ ಪಾವತಿಸದಂತೆ ರೈತರಲ್ಲಿ ಮನವಿ ಮಾಡಿಕೊಂಡರು. ಖೇಡಾದ ರೈತರಿಂದ ಬ್ರಿಟೀಷ್‌ ಬೊಕ್ಕಸಕ್ಕೆ ಒಂದು ನಾಣ್ಯವೂ ಸಂದಾಯವಾಗಲಿಲ್ಲ.

ಪರಿಣಾಮಗಳು 
ಚಳುವಳಿ ವಿಸ್ತರಿಸುತ್ತಿದ್ದಂತೆ ಎಚ್ಚೆತ್ತ ಸರ್ಕಾರವು ಒಂದು ವರ್ಷದವರೆಗೆ ಖೇಡಾದಲ್ಲಿ ಕಂದಾಯ ಸಂಗ್ರಹಿಸದಂತೆ ಮೇಲ್ನೋಟಕ್ಕೂ, ಪಾವತಿಸುವ ಶಕ್ತಿ ಇರುವವರಿಂದ ಸಂಗ್ರಹಿಸುವಂತೆ ಅಧಿಕಾರಿಗಳಿಗೂ ಗುಪ್ತ ಆದೇಶ ಹೊರಡಿಸಿತು. ಇದರ ಬಗ್ಗೆ ಅರಿವಿದ್ದರೂ, ಅವರ ಅಪೇಕ್ಷೆಯೂ ಇದೇ ಆಗಿದ್ದುದರಿಂದ ಗಾಂಧಿ ಆದೇಶವನ್ನು ಒಪ್ಪಿಕೊಂಡು ಚಳುವಳಿಯನ್ನು ಹಿಂಪಡೆದರು.

ಚಂಪಾರಣ್‌, ಅಹಮದಾಬಾದ್‌ ಗಿರಣಿ ಮುಷ್ಕರ ಮತ್ತು ಖೇಡಾ ಸತ್ಯಾಗ್ರಹಗಳು ಗಾಂಧಿಯಲ್ಲಿ ರಾಜಕೀಯಾಸಕ್ತಿಯನ್ನು ಮೂಡಿಸಿ, ಮುಂದೆ ಭಾರತ ಸ್ವಾತಂತ್ರ್ಯ ಸಂಗ್ರಾಮದ ಚರಿತ್ರೆಯಲ್ಲಿ ಗಾಂಧಿಯುಗವು ಆರಂಭವಾಗಲೂ ನಾಂದಿ ಹಾಡಿದವು

ಇವನ್ನೂ ನೋಡಿ 
  ಚಂಪಾರಣ್‌ ಸತ್ಯಾಗ್ರಹ‌
  ಭಾರತೀಯ ಸ್ವಾತಂತ್ರ್ಯ ಚಳುವಳಿ
  ಅಸಹಕಾರ ಚಳುವಳಿ
  ಮಹಾತ್ಮ ಗಾಂಧಿ
  ಸತ್ಯಾಗ್ರಹ
  ಸರ್ದಾರ್‌ ವಲ್ಲಭಬಾಯಿ ಪಟೇಲ್

ಉಲ್ಲೇಖಗಳು 

ಭಾರತೀಯ ಸ್ವಾತಂತ್ರ್ಯ ಚಳುವಳಿ
ಪ್ರೀತಿ ಶುಭಚಂದ್ರ

ಡಾ. ಪ್ರೀತಿ ಶುಭಚಂದ್ರ ( - 1 ಸೆಪ್ಟೆಂಬರ್, 1957), ವಿಮರ್ಶಕಿಯಾಗಿ, ಲೇಖಕಿಯಾಗಿ, ಮಹಿಳಾವಾದಿಯಾಗಿ ಹೆಸರು ಮಾಡಿದವರು. ವರ್ತಮಾನದ ಮಹಿಳಾ ಸಂವೇದನೆ ಅವರ ಬರಹಗಳ ಮೂಲಸೆಲೆ. ವಚನ ಸಾಹಿತ್ಯ ಮತ್ತು ಜೈನ ಸಾಹಿತ್ಯ ಅವರ ಆಸಕ್ತಿ. ಕಾವ್ಯಾನಂದ ಪುರಸ್ಕಾರ, ಜೈನ ಮಹಾಸಮ್ಮೇಳನದ ಉನ್ನತಿ ಪ್ರಶಸ್ತಿಗಳಿಗೆ ಭಾಜನರಾಗಿರುವ ಪ್ರೀತಿ, ಮೈಸೂರು ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದ್ದಾರೆ. ಮೈಸೂರು ವಿಶ್ವವಿದ್ಯಾಲಯದ, ಕುವೆಂಪು ಕನ್ನಡ ಅಧ್ಯಯನ ಸಂಸ್ಥೆಯ 50 ವರ್ಷಗಳ ಇತಿಹಾಸದಲ್ಲಿ ಮೊಟ್ಟ ಮೊದಲ ಮಹಿಳಾ ನಿರ್ದೇಶಕಿಯಾಗಿ ಸೇವೆ ಸಲ್ಲಿಸಿದವರು ಪ್ರೀತಿ.

ಸಾಹಿತ್ಯ ವಲಯದಲ್ಲಿ 
ಪ್ರಾಧ್ಯಾಪಕರಾಗಿ 'ಪ್ರೀತಿ ಶ್ರೀಮಂಧರ್ ಕುಮಾರ್' ಎನಿಸಿದ್ದರೆ, ಸಾಹಿತ್ಯ ಲೋಕದಲ್ಲಿ 'ಪ್ರೀತಿ ಶುಭಚಂದ್ರ' ಎಂದೇ ಪರಿಚಿತರು. ಸೃಜನಶೀಲ ಬರಹಗಳಷ್ಟೇ ಅಲ್ಲದೆ, ಹಲವಾರು ಕೃತಿಗಳನ್ನು ಸಂಪಾದಿಸಿದ್ದಾರೆ. ಸ್ತ್ರೀಸಮಾನತೆ, ಸ್ತ್ರೀಪರ ಜೀವನಪ್ರೀತಿ ಅವರ ಬರಹಗಳ ಪ್ರಮುಖ ಕಾಳಜಿ. ಸ್ತ್ರೀವಾದವನ್ನು ಅವರು ಹೀಗೆ ಅರ್ಥೈಸುತ್ತಾರೆ:

ಸ್ತ್ರೀ ಪುರುಷರ ಸಂಬಂಧವನ್ನು ಸಿದ್ಧಉಪಮೆಗಳಿಂದ ಹೇಳುವ ಯಾವ ಬಗೆಯನ್ನು ಅವರು ಒಪ್ಪುವುದಿಲ್ಲ. 'ವೀಣೆ-ವೈಣಿಕ', 'ನದಿ-ಸಾಗರ' ಇಂತಹ ಹೋಲಿಕೆಗಳು ಮತ್ತೊಂದು ಬಗೆಯಲ್ಲಿ ಅಸಮಾನತೆಯನ್ನೇ ಮುಂದಿಡುತ್ತವೆ ಎಂಬುದು ಅವರ ನಿಲುವು. ಮಹಿಳಾವಾದವು ಪಠ್ಯಕ್ರಮದ ಭಾಗವಾಗಬೇಕು ಎಂಬುದು ಅವರ 
ಆಶಯ.

ಕೃತಿಗಳು
 ಇಪ್ಪತ್ತನೇ ಶತಮಾನದ ವಚನ ಸಾಹಿತ್ಯ: ಒಂದು ಅಧ್ಯಯನ. - ಪಿ ಎಚ್. ಡಿ. ಸಂಶೋಧನಾ ಪ್ರಬಂಧ.
 ಸೃಜನೆಯ ಮೂಡು .(ಮಹಿಳಾ ಕೇಂದ್ರಿತ ಲೇಖನಗಳ ಸಂಕಲನ)
 ಮಹಿಳಾ ಅಧ್ಯಯನದ ತಾತ್ವಿಕ ನೆಲೆಗಳು ಮತ್ತು ಮಹಿಳಾ ಚಳುವಳಿಗಳು.
 ಕನ್ನಡಿ-ಕೈದೀವಿಗೆ .(ಪುಸ್ತಕಗಳ ವಿಮರ್ಶಾ ಸಂಕಲನ).
 ಸಾಕಾರದತ್ತ ಸಮಾನತೆಯ ಕನಸು. (ಮಹಿಳಾ ಪ್ರತಿರೋಧದ ನೆಲೆಗಳು ಸಂಪಾದಿತ ಕೃತಿ)
 ಶಾಂತಿನಾಥ ದೇಸಾಯಿ (ಜೀವನ ಮತ್ತು ಸಾಧನೆ).  
 ಶ್ರೀಕುಂದ ಕುಂದಾಚಾರ್ಯರು.

ಪುರಸ್ಕಾರಗಳು 
 ಸಿದ್ದಯ್ಯ ಪುರಾಣಿಕ ಸ್ಮಾರಕ ಕಾವ್ಯಾನಂದ ಪ್ರಶಸ್ತಿ
 ಪ್ರೊ. ಸ. ಸ. ಮಾಳವಾಡ ಪ್ರಶಸ್ತಿ
 ಕನ್ನಡ ಸಾಹಿತ್ಯ ಪರಿಷತ್ತಿನ ಗೌರಮ್ಮ ಹಾರಳ್ಳಿ ದತ್ತಿ ಬಹುಮಾನ
 ಶ್ರೀಮತಿ ಕಳಂತೆ ಅಕ್ಕಾ ಸ್ತ್ರೀ ಉನ್ನತಿ ಪ್ರಶಸ್ತಿ, ದಕ್ಷಿಣ ಭಾರತ ಜೈನ ಮಹಾಸಮ್ಮೇಳನ
 ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ಪ್ರಶಸ್ತಿ
 ಗೊಮ್ಮಟೇಶ್ವರ ವಿದ್ಯಾಪೀಠ ಪ್ರಶಸ್ತಿ

ಉಲ್ಲೇಖಗಳು 

ಕನ್ನಡ ಲೇಖಕಿಯರು
ಬದುಕಿರುವ ಜನರು
ಬಿ. ರಮಾದೇವಿ (ನಟಿ)

ಬಿ. ರಮಾದೇವಿ (), ಕನ್ನಡದ ಖ್ಯಾತ ಪೋಷಕ ನಟಿ. ಹಾಸ್ಯನಟಿಯಾಗಿ, ಖಳನಟಿಯಾಗಿ ಹಲವು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಸತ್ಯ ಹರಿಶ್ಚಂದ್ರ (೧೯೬೫) ಚಿತ್ರದಲ್ಲಿನ ’ಕಲಹಕಂಠಿ’ ಪಾತ್ರ, ರಮಾದೇವಿ ಅವರಿಗೆ ಜನಪ್ರಿಯತೆ ತಂದುಕೊಟ್ಟಿತು.

ಚಿತ್ರರಂಗ ಪ್ರವೇಶ  
ರಂಗಭೂಮಿಯ ನಂಟನ್ನು ಹೊಂದಿದ್ದ ರಮಾದೇವಿ ಅವರು ಚಿತ್ರರಂಗವನ್ನು ಪ್ರವೇಶ ಮಾಡಿದ್ದು ಬಿ. ಎಸ್.ರಂಗಾ ನಿರ್ದೇಶಿಸಿದ ಭಕ್ತ ಮಾರ್ಕಂಡೇಯ (1956) ಚಿತ್ರದ ಮೂಲಕ. ಮುಂದೆ ಪೋಷಕ ಪಾತ್ರಗಳಲ್ಲಿ ದೇವಿ ನಟಿಸುತ್ತಾ ಬಂದರು. ರಮಾದೇವಿ ಅವರು ನಟಿಸಿದ ಘಾಟಿ ಹೆಣ್ಣಿನ ಪಾತ್ರಗಳು ಜನಪ್ರಿಯವಾಗಿದ್ದವು.

ರಾಮಾಚಾರಿ (1991), ನನ್ನ ಶತ್ರು (1992) ಅವರು ನಟಿಸಿದ ಕೊನೆಯ ಚಿತ್ರಗಳು. 
ರಮಾದೇವಿ ಅವರ ಮೊಮ್ಮಗಳು 'ಸಾಧನಾ(ಶಾರಿ)' ಬಹುಭಾಷಾ ನಟಿಯಾಗಿದ್ದು, ಕೇರಳ ರಾಜ್ಯದ ಅತ್ತ್ಯುತ್ತಮ ನಟಿ ಪ್ರಶಸ್ತಿ ಪಡೆದಿದ್ದಾರೆ.

ನಟಿಸಿದ ಚಿತ್ರಗಳು  

ರಮಾದೇವಿ ಅಭಿನಯಿಸಿದ ಚಿತ್ರಗಳು:
1990ರ ದಶಕ
1992	ನನ್ನ ಶತ್ರು
1991	ರಾಮಾಚಾರಿ
1980ರ ದಶಕ
1985	ಬ್ರಹ್ಮಗಂಟು
1984	ಬೆಕ್ಕಿನ ಕಣ್ಣು
1984	ಗುರುಭಕ್ತಿ1981	ಅವಳ ಹೆಜ್ಜೆ1981	ಅವಳಿ ಜವಳಿ1970ರ ದಶಕ
1979	ಬಾಳಿನ ಗುರಿ1976	ಕನಸು ನನಸು1976	ಮುಗಿಯದ ಕಥೆ1976	ಪ್ರೇಮದ ಕಾಣಿಕೆ1976	ವಿಜಯ ವಾಣಿ1975	ಮಹದೇಶ್ವರ ಪೂಜಾಫಲ
1974	ಮಣ್ಣಿನ ಮಗಳು
1973	ದೂರದ ಬೆಟ್ಟ
1972	ಬಾಂಧವ್ಯ
1971	ಅನುಗ್ರಹ
1971	ಭಲೇ ಆದೃಷ್ಟವೋ ಅದೃಷ್ಟ
1971	ಹೂ ಬಿಸಿಲು
1971	ಜಾತಕರತ್ನ ಗುಂಡಾಜೋಯಿಸ - ಪಾರ್ವತಮ್ಮ
1971	ಮುಕ್ತಿ
1970	ಭಲೇ ಕಿಲಾಡಿ
1970	ಲಕ್ಷ್ಮಿ ಸರಸ್ವತಿ - ಗುಂಡಮ್ಮ
1970	ಮೊದಲ ರಾತ್ರಿ
1970	ಮೂರು ಮುಟ್ಟುಗಳು
1970	ಮಿಸ್ಟರ್ ರಾಜಕುಮಾರ್
1970	ನನ್ನ ತಮ್ಮ
1970	ಸೇಡಿಗೆ ಸೇಡು
1960ರ ದಶಕ
1969   ಭಾಗೀರಥಿ
1969	ಭಲೇ ಬಸವ
1969   ಗಂಡೊಂದು ಹೆಣ್ಣಾರು
1969	ಮಲ್ಲಮ್ಮನ ಪವಾಡ
1969	ನಮ್ಮ ಮಕ್ಕಳು
1969	ಶಿವ ಭಕ್ತ
1969	ಉಯ್ಯಾಲೆ
1968   ಭಾಗ್ಯ ದೇವತೆ
1968	ಗಾಂಧಿ ನಗರ
1968	ಸಿಂಹ ಸ್ವಪ್ನ
1967	ದೇವರ ಗೆದ್ದ ಮಾನವ
1967	ಪ್ರೇಮಕ್ಕೂ ಪರ್ಮಿಟ್ಟೆ
1967	ರಾಜಶೇಖರ - ಅಲಂಕಾರವಲ್ಲಿ
1967	ಶ್ರೀ ಪುರಂದರದಾಸರು - ಭಾಗೀರಥಿ
1966	ಬಾಲ ನಾಗಮ್ಮ
1966	ಶ್ರೀ ಕನ್ನಿಕಾ ಪರಮೇಶ್ವರಿ ಕಥೆ
1965	ಅಮರಜೀವಿ
1965	ಮದುವೆ ಮಾಡಿ ನೋಡು
1965	ಸತ್ಯ ಹರಿಶ್ಚಂದ್ರ - ಕಲಹಕಂಠಿ
1964	ಅಮರಶಿಲ್ಪಿ ಜಕಣಾಚಾರಿ
1964	ಅನ್ನಪೂರ್ಣ
1964	ನವ ಜೀವನ
1964	ಪ್ರತಿಜ್ಞೆ'
1963	ಜೀವನ ತರಂಗ1963	ಕನ್ಯಾರತ್ನ1963	ಮಲ್ಲಿ ಮದುವೆ1963	ನಂದಾದೀಪ1963	ಸಾಕುಮಗಳು1962	ಗಾಳಿ ಗೋಪುರ1962	ಸ್ವರ್ಣಗೌರಿ1962	ತೇಜಸ್ವಿನಿ1961	ಕಣ್ತೆರೆದು ನೋಡು1961	ಕಿತ್ತೂರು ಚೆನ್ನಮ್ಮ - ಮಹಂತವ್ವ
1961	ನಾಗಾರ್ಜುನ1961	ವಿಜಯನಗರದ ವೀರಪುತ್ರ1960	ರಣಧೀರ ಕಂಠೀರವ1950ರ ದಶಕ
1959	ಜಗಜ್ಯೋತಿ ಬಸವೇಶ್ವರ1959	ಮಹಿಷಾಸುರ ಮರ್ದಿನಿ1959	ಅಬ್ಬಾ ಆ ಹುಡುಗಿ1958	ಕೃಷ್ಣ ಗಾರುಡಿ1957	ಬೆಟ್ಟದ ಕಳ್ಳ1957	ನಳ ದಮಯಂತಿ1957	ರಾಯರ ಸೊಸೆ1957	ಶುಕ್ರದೆಸೆ1956	ಭಕ್ತ ವಿಜಯ1956	ಮುತ್ತೈದೆ ಭಾಗ್ಯ1956	ಭಕ್ತ ಮಾರ್ಕಂಡೇಯ''

ಉಲ್ಲೇಖಗಳು

ಹೊರಗಿನ ಕೊಂಡಿಗಳು

ಕನ್ನಡ ಚಲನಚಿತ್ರ ನಟಿಯರು
ದೇವಿ ಜಗದಂಬಿ ದೇವಾಲಯ

ದೇವಿ ಜಗದಂಬಿ ದೇವಾಲಯ ಅಥವಾ ಜಗದಾಂಬಿಕಾ ದೇವಾಲಯವು ಭಾರತದ ಮಧ್ಯ ಪ್ರದೇಶ ರಾಜ್ಯದ ಖಜುರಾಹೊದಲ್ಲಿರುವ ಸುಮಾರು ೨೫ ದೇವಾಲಯಗಳ ಗುಂಪಿನಲ್ಲಿ ಒಂದಾಗಿದೆ. ಖಜುರಾಹೊ ವಿಶ್ವ ಪರಂಪರೆಯ ತಾಣವಾಗಿದೆ. ಖಜುರಾಹೊದ ದೇವಾಲಯಗಳನ್ನು ಚಂದೇಲ ರಾಜವಂಶದ ಅರಸರು ೧೦ ಮತ್ತು ೧೨ನೇ ಶತಮಾನಗಳ ನಡುವೆ ಕಟ್ಟಿಸಿದರು.

ಉತ್ತರಕ್ಕಿರುವ ಗುಂಪಿನಲ್ಲಿರುವ ದೇವಿ ಜಗದಾಂಬಿಕಾ ದೇವಾಲಯವು ಖಜುರಾಹೊದ ಅತ್ಯಂತ ನಯವಾಗಿ ಅಲಂಕೃತ ದೇವಾಲಯಗಳಲ್ಲಿ ಒಂದಾಗಿದೆ. ಇದಕ್ಕೆ ದೇವಿಗೆ ಸಂಬಂಧಿಸಿದ ಹಿಂದೂ ದೇವತೆಯಾದ ಜಗದಾಂಬಿಕಾಳ ಹೆಸರು ನೀಡಲಾಗಿದೆ. ದೇವಾಲಯದ ಪ್ರಧಾನಭಾಗವನ್ನು ಕೆತ್ತನೆಗಳ ಮೂರು ಪಟ್ಟಿಗಳು ಸುತ್ತುವರಿದಿವೆ. ಗರ್ಭಗೃಹದಲ್ಲಿ ದೇವಿಯ (ದೇವತೆ) ಬೃಹತ್ ವಿಗ್ರಹವಿದೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 Archaeological Survey of India, Bhopal Division, Index Page for Khajuraho - Chhatarpur
 Archaeological Survey of India, Bhopal Division, Javari Temple, Khajuraho
 Photo of temple
 Large photo of carvings
 Naga Queens photo
 Photo of Bhairava
 Photo Vishnu and Lakshmi
 Photos of the temple
 M.P. Tourism Website, Official Website of Madhya Pradesh State Tourism Corporation, Khajuraho

ದೇವಾಲಯಗಳು
ಬರಂತಿ

ಬರಂತಿ ಭಾರತದ ಪಶ್ಚಿಮ ಬಂಗಾಳದ ಪುರೂಲಿಯಾ ಜಿಲ್ಲೆಯಲ್ಲಿನ ರಘುನಾಥ್‍ಪುರ್ ಉಪವಿಭಾಗದ ಸಂತುರಿಯಲ್ಲಿ (ಅಭಿವೃದ್ಧಿ ಕ್ಷೇತ್ರ) ಸ್ಥಿತವಾಗಿರುವ ಒಂದು ಚಿಕ್ಕ ಆದಿವಾಸಿ ಗ್ರಾಮವಾಗಿದೆ. ಇದು ಬರಂತಿ ಸರೋವರದ ಪಕ್ಕದಲ್ಲಿ ಸ್ಥಿತವಾಗಿದೆ. ಇದು ಒಂದು ಬೆಳೆಯುತ್ತಿರುವ, ಆದರೆ ಪ್ರಶಾಂತವಾದ ಪ್ರವಾಸಿ ತಾಣವಾಗಿದೆ.

ಪ್ರವಾಸೋದ್ಯಮ 
ಬರಂತಿ ಗೊರೊಂಗಿ ಗುಡ್ಡದ ಮಡಿಲಿನಲ್ಲಿ ಸ್ಥಿತವಾಗಿರುವ ಬೆಳೆಯುತ್ತಿರುವ ಪ್ರವಾಸಿ ಕೇಂದ್ರವಾಗಿದೆ. ಈ ಹಳ್ಳಿಯನ್ನು ಒಂದು ಪಾರ್ಶ್ವದಲ್ಲಿ ಪಂಚ್‍ಕೋಟ್ ಗುಡ್ಡ ಸುತ್ತುವರಿದಿದೆ ಮತ್ತು ಇನ್ನೊಂದು ಪಾರ್ಶ್ವದಲ್ಲಿ ಬಿಹಾರಿನಾಥ್ ಗುಡ್ಡವು ಸುತ್ತುವರಿದಿದೆ. ರಾಮ್‍ಚಂದ್ರಾಪುರ್ ಮಧ್ಯಮ ನೀರಾವರಿ ಯೋಜನೆಯಡಿ ಒಂದು ಜಲಾಶಯವಿದೆ. ಇದರ ನೈಸರ್ಗಿಕ ಪರಿಸರದ ಕಾರಣ ಈ ಪ್ರದೇಶವು ಗುಡ್ಡ ಮತ್ತು ಅರಣ್ಯ ಚಾರಣಕ್ಕೆ ಜನಪ್ರಿಯವಾಗಿದೆ. ಬರಂತಿಯಿಂದ ಗಢ್ ಪಂಚ್‍ಕೋಟ್ ೧೨ ಕಿ.ಮಿ. ದೂರದಲ್ಲಿದೆ ಮತ್ತು ಜೊಯ್‍ಚಂದಿ ಪಹಾರ್ ೨೧ ಕಿ.ಮಿ. ದೂರದಲ್ಲಿದೆ. ಬಂಗಾಳದ ಅರಕು ಕಣಿವೆಯಾದ ಬಿಹಾರಿನಾಥ್ ಬರಂತಿಯಿಂದ ೧೮ ಕಿ.ಮಿ. ದೂರದಲ್ಲಿದೆ.

ಛಾಯಾಂಕಣ

ಉಲ್ಲೇಖಗಳು 

ಪಶ್ಚಿಮ ಬಂಗಾಳ
ಪ್ರವಾಸಿ ಆಕರ್ಷಣೆಗಳು
ಕೆ. ವಿಜಯ (ನಟಿ)

ಕೆ. ವಿಜಯ (English:K. Vijaya), 1980ರ ದಶಕದಲ್ಲಿ ಕನ್ನಡ ಚಿತ್ರರಂಗದಲ್ಲಿ ವೈವಿಧ್ಯಮಯ ಪಾತ್ರಗಳಿಂದ ಜನಪ್ರಿಯರಾದ ನಟಿ. ಕನ್ನಡದಲ್ಲಿ ಪ್ರಧಾನವಾಗಿ ನಟಿಸುವುದರ ಜೊತೆಗೆ ತಮಿಳಿನ ಕೆಲವು ಚಿತ್ರಗಳಲ್ಲೂ ವಿಜಯ ನಟಿಸಿದ್ದಾರೆ. ರೂಪ ಮತ್ತು ಪ್ರತಿಭೆಗಳ ಸಂಗಮದಂತಿದ್ದ ವಿಜಯ ಅವರು ನಾಯಕಿಯಾಗಿ, ಪ್ರತಿನಾಯಕಿಯಾಗಿ, ಪೋಷಕ ನಟಿಯಾಗಿ ಚಿತ್ರರಸಿಕರನ್ನು ರಂಜಿಸಿದವರು. ನಾ ನಿನ್ನ ಬಿಡಲಾರೆ ಚಿತ್ರದ, ದೆವ್ವವಾಗಿ ಕಾಡುವ ’ಕಾಮಿನಿ’ ಪಾತ್ರ ಅವರಿಗೆ ಅಪಾರ ಜನಪ್ರಿಯತೆ ತಂದಿತು.

ಚಿತ್ರರಂಗದಲ್ಲಿ 
ವಿಜಯ ನಟಿಸಿದ ಮೊದಲ ಚಿತ್ರ 1978ರಲ್ಲಿ ಬಂದ ಕೆ. ಜಾನಕಿರಾಮ್ ನಿರ್ದೇಶಿಸಿದ "ಬಲು ಅಪರೂಪ ನಮ್ ಜೋಡಿ".  ಇದರ ನಂತರ ಅವರಿಗೆ ಮೊದಲ ದೊಡ್ಡ ಗೆಲುವೆಂದರೆ ನಾ ನಿನ್ನ ಬಿಡಲಾರೆ. ಇಡೀ ಚಿತ್ರದ ಉದ್ದಕ್ಕೂ ನಾಯಕನನ್ನು ಕಾಡುವ ಕಾಮಿನಿ ಪಾತ್ರದಲ್ಲಿ ವಿಜಯ ಅವರು ಮಾಸದ ಅಭಿನಯ ನೀಡಿದರು. ಚಿತ್ರದಲ್ಲಿ ವಿಜಯ ಅವರಿಗಾಗಿ ಪಿ. ಸುಶೀಲ ಹಾಡಿದ "ಎಂದೆಂದಿಗೂ ನಾ ನಿನ್ನ ಬಿಡಲಾರೆ ಬಾ ಚಿನ್ನ" ದೊಡ್ಡ ಹಿಟ್ ಆಗಿತ್ತು.

ನಟಿ ಉದಯಚಂದ್ರಿಕಾ ನಿರ್ಮಿಸಿದ ಅಸಾಧ್ಯ ಅಳಿಯ(1979) ಚಿತ್ರದಲ್ಲಿ ವಿಷ್ಣುವರ್ಧನ್, ಪದ್ಮಪ್ರಿಯ ಅವರೊಂದಿಗೆ ನಟಿಸಿದ ವಿಜಯ ಮುಂದೆ ಎಲ್ಲಾ ರೀತಿಯ ಪಾತ್ರಗಳನ್ನು ನಿಭಾಯಿಸಬಲ್ಲರೆಂದು ನಿರೂಪಿಸಿದರು. ಕವಿರತ್ನ ಕಾಳಿದಾಸ ಚಿತ್ರದಲ್ಲಿ ವಿಜಯ ಮಾಡಿದ ’ರತ್ನಕಲೆ’ ಪಾತ್ರವೂ ಅವರಿಗೆ ಹೆಸರು ತಂದಿತು.

ತಮಿಳಿನ "ನಾ ಅಡಿಮಣಿ ಇಲ್ಲೈ" ಚಿತ್ರದಲ್ಲಿ ಶ್ರೀದೇವಿ ತಾಯಿ ಪಾತ್ರ ಮಾಡಿದ ವಿಜಯ, ಪ್ರೇಮಲೋಕ ಚಿತ್ರದಲ್ಲೂ ರವಿಚಂದ್ರನ್ ತಾಯಿ ಪಾತ್ರ ನಿರ್ವಹಿಸಿದರು. 

ವಿಜಯ ನಟಿಸಿದ ಕೊನೆಯ ಚಿತ್ರ 1989ರ ಗಂಡಂದ್ರೆ ಗಂಡು.

ನಟಿಸಿದ ಚಿತ್ರಗಳು
ಕೆ. ವಿಜಯ ನಟಿಸಿರುವ ಚಿತ್ರಗಳು.

1980ರ ದಶಕ
1989	ಗಂಡಂದ್ರೆ ಗಂಡು
1989	ಮಾಧುರಿ
1988	ನವ ಭಾರತ
1988	ರಣಧೀರ
1987	ಪ್ರೇಮಲೋಕ
1987	ಸಂಗ್ರಾಮ
1986	ನಾ ನಿನ್ನ ಪ್ರೀತಿಸುವೆ
1986	ರಸ್ತೆ ರಾಜ
1986	ಸೇಡಿನ ಸಂಚು
1985	ತಾಯಿಯ ಹೊಣೆ
1985	ಸ್ನೇಹ ಸಂಬಂಧ
1984	ಬೆಕ್ಕಿನ ಕಣ್ಣು
1984	ಗುರುಭಕ್ತಿ
1984	ಕಾಳಿಂಗ ಸರ್ಪ
1984	ಕಲಿಯುಗ
1984	ಪ್ರೇಮಿಗಳ ಸವಾಲ್
1984	ರಕ್ತ ತಿಲಕ
1983	ಕವಿರತ್ನ ಕಾಳಿದಾಸ
1983	ಮಕ್ಕಳೇ ದೇವರು
1982	ಅದೃಷ್ಟವಂತ
1982	ಚೆಲ್ಲಿದ ರಕ್ತ'
1982	ಗರುಡ ರೇಖೆ1982	ನನ್ನ ದೇವರು1982	ಊರಿಗೆ ಉಪಕಾರಿ1982	ಮುಟ್ಟಿನಂಥ ಅತ್ತಿಗೆ1982	ಹೆಣ್ಣು ಹುಲಿ1981	ಮನೆ ಮನೆ ಕಥೆ1981	ಪ್ರೇಮಾನುಬಂಧ1981	ಸ್ನೇಹಿತರ ಸವಾಲ್1980	ಮೂಗನ ಸೇಡು1980	ವಜ್ರದ ಜಲಪಾತ1980	ನಡುರಾತ್ರಿ197೦ರ ದಶಕ
1979	ಅಸಾಧ್ಯ ಅಳಿಯ1979	ನಾ ನಿನ್ನ ಬಿಡಲಾರೆ1979	ಅಳಿಯದೇವರು::
1979	ಏನೇ ಬರಲಿ ಪ್ರೀತಿ ಇರಲಿ
1978	''ಬಲು ಅಪರೂಪ ನಮ್ ಜೋಡಿ

ಉಲ್ಲೇಖಗಳು 

ಕನ್ನಡ ಚಲನಚಿತ್ರ ನಟಿಯರು
ಭಾರತದ ಚಲನಚಿತ್ರ ನಟಿಯರು
ತಮಿಳು ಚಲನಚಿತ್ರ ನಟಿಯರು

ಹೊರಗಿನ ಕೊಂಡಿಗಳು
ಕರ್ನಾಟಕ (ಸರ್ಕಾರಿ) ಪಾಲಿಟೆಕ್ನಿಕ್

ಕರ್ನಾಟಕ (ಸರ್ಕಾರಿ) ಪಾಲಿಟೆಕ್ನಿಕ್‌ ಅನ್ನು ಕೆ.ಪಿ.ಟಿ., ಎಂದೂ ಕರೆಯುತ್ತಾರೆ, ಇದು ಭಾರತದ ಕರ್ನಾಟಕ ರಾಜ್ಯದ ಮಂಗಳೂರಿನಲ್ಲಿರುವ ಪಾಲಿಟೆಕ್ನಿಕ್ ವಿಶ್ವವಿದ್ಯಾಲಯವಾಗಿದೆ. ಇದನ್ನು 1946 ರಲ್ಲಿ ಮದ್ರಾಸ್ ರಾಜ್ಯ ಸರ್ಕಾರದ ಅಡಿಯಲ್ಲಿ ಪಾಂಡೇಶ್ವರದಲ್ಲಿ ಬಾಡಿಗೆ ಕಟ್ಟಡದಲ್ಲಿ ಸ್ಥಾಪಿಸಲಾಯಿತು. ತದನಂತರ ೧೮೫೪ ರಿಂದ, ಪಾಲಿಟೆಕ್ನಿಕ್ ಮಂಗಳೂರಿನ ಕದ್ರಿ ಹಿಲ್ಸ್‌ನಲ್ಲಿರುವ ತನ್ನ ಪ್ರಸ್ತುತ ಕ್ಯಾಂಪಸ್‌ನಲ್ಲಿ ಕಾರ್ಯನಿರ್ವಹಿಸಲು ಪ್ರಾರಂಭಿಸಿದೆ. 

ಈ ಪಾಲಿಟೆಕ್ನಿಕ್ ಕಾಲೇಜು ಈ ಪ್ರದೇಶದ ಅತ್ಯಂತ ಹಳೆಯ ತಾಂತ್ರಿಕ ಕಾಲೇಜುಗಳಲ್ಲಿ ಒಂದಾಗಿದೆ. ಸಂಸ್ಥೆ ಎಂಟು ಡಿಪ್ಲೊಮಾ ಕೋರ್ಸ್‌ಗಳಲ್ಲಿ 3 ವರ್ಷದ ಅವಧಿಯಲ್ಲಿ ನಡೆಸುತ್ತಿದೆ.
ಕಂಪ್ಯೂಟರ್ ವಿಜ್ಞಾನ ಮತ್ತು ಎಂಜಿನಿಯರಿಂಗ್ 
ಎಲೆಕ್ಟ್ರಿಕಲ್ ಮತ್ತು ಎಲೆಕ್ಟ್ರಾನಿಕ್ಸ್ ಎಂಜಿನಿಯರಿಂಗ್ 
ಯಾಂತ್ರಿಕ ಎಂಜಿನಿಯರಿಂಗ್ 
ಎಲೆಕ್ಟ್ರಾನಿಕ್ಸ್ ಮತ್ತು ಸಂವಹನ ಎಂಜಿನಿಯರಿಂಗ್ 
ಆಟೋಮೊಬೈಲ್ ಎಂಜಿನಿಯರಿಂಗ್ 
ಸಿವಿಲ್ ಎಂಜಿನಿಯರಿಂಗ್ 
ರಾಸಾಯನಿಕ ಎಂಜಿನಿಯರಿಂಗ್ 
ಪಾಲಿಮರ್ ತಂತ್ರಜ್ಞಾನ

ಪ್ರವೇಶ ಪ್ರಕ್ರಿಯೆ
ಸಂಸ್ಥೆಯಲ್ಲಿ ಪ್ರವೇಶವು ಎಸ್‌ಎಸ್‌ಎಲ್‌ಸಿ ಫಲಿತಾಂಶವನ್ನು ಆಧರಿಸಿದೆ. ಪ್ರತಿ ವರ್ಷ ಮೇ-ಜೂನ್ ತಿಂಗಳಲ್ಲಿ ಕರ್ನಾಟಕದ ತಾಂತ್ರಿಕ ಶಿಕ್ಷಣ ಇಲಾಖೆಯಿಂದ ಸ್ಥಾಪಿಸಲಾಗಿದೆ.

ಉಲ್ಲೇಖಗಳು 

ಶೈಕ್ಷಣಿಕ ಸಂಸ್ಥೆಗಳು
ಕರ್ನಾಟಕದ ತಾಂತ್ರಿಕ ಶಿಕ್ಷಣ ಸಂಸ್ಥೆಗಳು
ಸಿಪಾಹಿಜೊಲಾ ವನ್ಯಜೀವಿ ಅಭಯಾರಣ್ಯ

ಸಿಪಾಹಿಜೊಲಾ ವನ್ಯಜೀವಿ ಅಭಯಾರಣ್ಯವು ಭಾರತದ ತ್ರಿಪುರ ರಾಜ್ಯದಲ್ಲಿರುವ ಒಂದು ವನ್ಯಜೀವಿ ಅಭಯಾರಣ್ಯವಾಗಿದೆ. ಇದರ ವಿಸ್ತೀರ್ಣ ಸುಮಾರು ೧೮.೫೩ ಚದರ ಕಿಲೋಮೀಟರ್. ಇದು ನಗರ ಕೇಂದ್ರದಿಂದ ಸುಮಾರು ೨೫ ಕಿಲೋಮೀಟರ್ ದೂರದಲ್ಲಿದ್ದು ಬಿಶಾಲ್‍ಗಢ್‍ನಲ್ಲಿ ಸ್ಥಿತವಾಗಿದೆ. ಇದು ಕಾಡುಪ್ರದೇಶವಾಗಿದ್ದು ಇಲ್ಲಿ ಒಂದು ಕೃತಕ ಸರೋವರ, ನೈಸರ್ಗಿಕ ಸಸೋದ್ಯಾನ ಮತ್ತು ಮೃಗಾಲಯಗಳಿವೆ. ಇದು ತನ್ನ ಮೋಡದ ಚಿರತೆಗಳ ಪ್ರಾಕಾರಗಳಿಗೆ ಪ್ರಸಿದ್ಧವಾಗಿದೆ.

ಈ ಅಭಯಾರಣ್ಯವು ಬಗೆಬಗೆಯ ಪಕ್ಷಿಗಳು, ಪ್ರೈಮೇಟುಗಳು ಮತ್ತು ಇತರ ಪ್ರಾಣಿಗಳನ್ನು ಹೊಂದಿದೆ. ಭೂಪ್ರದೇಶವು ವರ್ಷದಾದ್ಯಂತ ಹಸಿರಾಗಿರುತ್ತದೆ ಮತ್ತು ಎರಡು ಆರ್ದ್ರ ಬೇಸಿಗೆ ತಿಂಗಳುಗಳಾದ ಮಾರ್ಚ್ ಮತ್ತು ಏಪ್ರಿಲ್‌ನ್ನು ಹೊರತುಪಡಿಸಿ ಹವಾಮಾನವು ಸಮಶೀತೋಷ್ಣವಾಗಿರುತ್ತದೆ. ೧೯೭೨ರಲ್ಲಿ ಆರಂಭವಾದ ಅಭಯಾರಣ್ಯವು ಐದು ವಿಭಾಗಗಳನ್ನು ಹೊಂದಿದೆ: ಮಾಂಸಾಹಾರಿಗಳು, ಪ್ರೈಮೇಟುಗಳು, ಗೊರಸುಳ್ಳ ಪ್ರಾಣಿಗಳು, ಸರೀಸೃಪಗಳು ಮತ್ತು ಪಕ್ಷಿ ಆವರಣ. ಇಲ್ಲಿ ಹಲವಾರು ಸರೋವರಗಳಿವೆ; ಅವುಗಳ ಪೈಕಿ ಅಮೃತ್ ಸಾಗರ್ ಎಂಬ ಹೆಸರಿನ ಕೆರೆಯು ದೋಣಿ ಸೌಕರ್ಯವನ್ನು ಹೊಂದಿದೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 Tripura 

ತ್ರಿಪುರ
ವನ್ಯಜೀವಿ ಅಭಯಾರಣ್ಯಗಳು
ಹ. ಕ. ರಾಜೇಗೌಡ

ಹನುಮನಹಳ್ಳಿ ಕಪನೀಗೌಡ ರಾಜೇಗೌಡ (೧೯೩೬–೨೦೨೧), ಸಾಹಿತ್ಯಲೋಕದಲ್ಲಿ ಡಾ. ಹ. ಕ. ರಾಜೇಗೌಡ (English: H. K. Rajegowda) ಎಂದೇ ಹೆಸರುವಾಸಿ. ಜಾನಪದ ಅಧ್ಯಯನ, ಸಂಶೋಧನೆ, ಸಂಗ್ರಹಣೆ ಮತ್ತು ಸಂಪಾದನೆಯಲ್ಲಿ ರಾಜೇಗೌಡರದು ದೊಡ್ಡ ಹೆಸರು. ಹಾ.ಮಾ.ನಾಯಕ, ಜೀ ಶಂ ಪರಮಶಿವಯ್ಯನವರ ಸಹವರ್ತಿಯಾಗಿ ಜಾನಪದ ಅಧ್ಯಯನಕ್ಕೆ ದುಡಿದ ಅವರು, ಕನ್ನಡ ಜಾನಪದ ಸಂಶೋಧನೆಯ ಮಹತ್ವನ್ನು ಪ್ರಾಯೋಗಿಕವಾಗಿ ಸಾಧಿಸಿ ತೋರಿಸಿದ ಆದ್ಯರಲ್ಲಿ ಒಬ್ಬರು.

ಬಾಲ್ಯ-ಶಿಕ್ಷಣ-ವೃತ್ತಿ 
1936ರಲ್ಲಿ ನಾಗಮಂಗಲ ತಾಲೂಕಿನ ಹನುಮನಹಳ್ಳಿಯ ಕೃಷಿಕ ಕುಟುಂಬದಲ್ಲಿ ರಾಜೇಗೌಡ ಹುಟ್ಟಿದರು. ಕನ್ನಡ ಸ್ನಾತಕೋತ್ತರ ಪದವಿ ಪಡೆದ ಅವರ ಆಸಕ್ತಿ ಜಾನಪದ ಅಧ್ಯಯನದೆಡೆ ಹೊರಳಿತು. 

ಬೆಂಗಳೂರು, ಕನಕಪುರ ಕಾಲೇಜುಗಳಲ್ಲಿ ಉಪನ್ಯಾಸಕರಾಗಿ ಕೆಲಸ ಮಾಡಿದ ರಾಜೇಗೌಡರು ಮೈಸೂರು ವಿಶ್ವವಿದ್ಯಾಲಯದ ಕುವೆಂಪು ಕನ್ನಡ ಅಧ್ಯಯನ ಸಂಸ್ಥೆಯ ಸಂಶೋಧನಾ ವಿಭಾಗ ಸೇರಿದರು. ಅವರ ಸಂಶೋಧನೆಯ ಫಲವಾಗಿ ಸಾಕಷ್ಟು ಮೌಲಿಕ ಕೃತಿಗಳು ಹೊರಬಂದವು. 
ಹಲವಾರು ಭಾಷೆಗಳಲ್ಲಿ ಮಾತನಾಡಬಲ್ಲ ರಾಜೇಗೌಡರು ಮರಾಠಿ, ಪಂಜಾಬಿ, ಒಡಿಯಾ, ತಮಿಳು,ಮಲಯಾಳಂ, ಹಿಂದಿ ಭಾಷೆಗಳ ಕಥೆಗಳನ್ನು ಅನುವಾದಿಸಿ ಪ್ರಕಟಿಸಿದ್ದಾರೆ.

ಕರ್ನಾಟಕ ಜಾನಪದ ಮತ್ತು ಯಕ್ಷಗಾನ ಅಕಾಡೆಮಿಯ ಸದಸ್ಯರಾಗಿ, ಸಂಶೋಧಕರ ಸಂಘದ ಅಧ್ಯಕ್ಷರಾಗಿ ರಾಜೇಗೌಡರು ಜಾನಪದ ಸಂಶೋಧನಾ ಕ್ಷೇತ್ರದಲ್ಲಿ ತಮ್ಮದೇ ಛಾಪು ಮೂಡಿಸಿದ್ದಾರೆ.

ಮರಣ

ರಾಜೇಗೌಡರು ೧೭ ಜೂನ್ ೨೦೨೧ರ ಗುರುವಾರದಂದು ಮೈಸೂರಿನಲ್ಲಿ ನಿಧನರಾದರು. ಅವರಿಗೆ ೮೩ ವರ್ಷ ವಯಸ್ಸಾಗಿತ್ತು.

ಕೃತಿಗಳು 
ರಾಜೇಗೌಡರು ಸಂಪಾದಿಸಿ, ಪ್ರಕಟಿಸಿರುವ ಅಸಂಖ್ಯಾತ ಲೇಖನಗಳು, ಕೃತಿಗಳಲ್ಲಿ ಕೆಲವನ್ನು ಇಲ್ಲಿ ಪಟ್ಟಿ ಮಾಡಲಾಗಿದೆ.

ಕಥಾಸಂಕಲನಗಳು
 "ಜಗತ್ತಿನ ಜನಪದ ಕಥೆಗಳು"
 "ಮಳೆ ಹುಯ್ಯುತ್ತಿದೆ"

ವಿಮರ್ಶಾಕೃತಿಗಳು
 "ವಿವೇಚನೆ"

ಸಂಪಾದನೆ
 "ಕುವೆಂಪು ಸಾಹಿತ್ಯ ಲೋಕ" - ಸಂಪುಟ ೧, ೨, ೩, ೪
 "ಕರಿಭಂಟನ ಕಾಳಗ"
 "ಕೊಡಗದ ಮಾರಯ್ಯನ ಚರಿತ್ರೆ"
 "ಕಲ್ಯಾಣಕೀರ್ತಿಯ ಕೃತಿಗಳು"
 "ಪರೋಪಕಾರಿ: ಶ್ರೀ ಎನ್. ಜಿ. ಗುಜ್ಜೇಗೌಡ" - ಅಭಿನಂದನಾ ಗ್ರಂಥ
 "ಸಾಹಸಯಾತ್ರಿ: ಶ್ರೀ ಪಿ. ಎನ್. ಜವರಪ್ಪ ಗೌಡ" - ಅಭಿನಂದನಾ ಗ್ರಂಥ

ಇತರೆ
 "ಸಾವನ ದುರ್ಗ"
 "ಆದಿ ಚುಂಚನಗಿರಿ'"
 "ಸಂಶೋಧನ ದರ್ಶನ"

 ಪ್ರಶಸ್ತಿ-ಪುರಸ್ಕಾರ 
 2014 - ’ಹ. ಕ. ರಾಜೇಗೌಡ - 78: ಅಭಿನಂದನಾ ಸಮಾರಂಭ''’ದಲ್ಲಿ "ರಾಜಪಥ" ಅಭಿನಂದನಾ ಗ್ರಂಥ ಸಮರ್ಪಣೆ
 ಆದಿ ಚುಂಚನಗಿರಿ ಮಹಾಸಂಸ್ಥಾನ - "ಚುಂಚಶ್ರೀ ಪ್ರಶಸ್ತಿ"
 2011 - ಆದಿಚುಂಚನಗಿರಿಯಲ್ಲಿ ನಡೆದ 10ನೇ ಮಂಡ್ಯ ಜಿಲ್ಲಾ ಕನ್ನಡ ಸಾಹಿತ್ಯ ಸಮ್ಮೇಳನದ ಸರ್ವಾಧ್ಯಕ್ಷ ಗೌರವ
 2007 - ಕರ್ನಾಟಕ ಜಾನಪದ ಮತ್ತು ಯಕ್ಷಗಾನ ಅಕಾಡೆಮಿಯಿಂದ "ಬಿ. ಎಸ್. ಗದ್ದಗಿಮಠ" ಪ್ರಶಸ್ತಿ
ಇತ್ಯಾದಿ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

ಲೇಖಕರು
೧೯೩೬ ಜನನ
೨೦೨೧ ನಿಧನ
ಅರುಣಾ ರಾಯ್

ಅರುಣಾ ರಾಯ್ (ಜನನ 26 ಮೇ 1946) ಭಾರತೀಯ ರಾಜಕೀಯ ಮತ್ತು ಸಾಮಾಜಿಕ ಕಾರ್ಯಕರ್ತರಾಗಿದ್ದು, ಅವರು ಮಜ್ದೂರ್ ಕಿಸಾನ್ ಶಕ್ತಿ   

ಸಂಘಟನೆಯನ್ನು(ಎಂಕೆಎಸ್ಎಸ್) ("ಕಾರ್ಮಿಕರು ಮತ್ತು ರೈತರ ಸಾಮರ್ಥ್ಯ ಒಕ್ಕೂಟ") ಜೊತೆಗೆ ಶಂಕರ್ ಸಿಂಗ್, ನಿಖಿಲ್ ಡೇ ಮತ್ತು ಇತರ ಅನೇಕರನ್ನು ಸ್ಥಾಪಿಸಿದರು. ಸಮಾಜದ ದುರ್ಬಲ ವರ್ಗದವರಿಗಾಗಿ ಅವರು ಮಾಡಿದ ಕೆಲಸಕ್ಕೆ ಹೆಸರುವಾಸಿಯಾಗಿದ್ದ ಅವರು, ಎನ್‌ಎಸಿ, ರಾಷ್ಟ್ರೀಯ ಸಲಹಾ ಸಮಿತಿಯ ಸದಸ್ಯರಾಗಿದ್ದರು, ಇದನ್ನು ಅಂದಿನ ಯುಪಿಎ -1 ಸರ್ಕಾರವು ಸ್ಥಾಪಿಸಿತು, ಇದನ್ನು ಸೋನಿಯಾ ಗಾಂಧಿ ನೇತೃತ್ವದಲ್ಲಿ ಅದರ ಅಧಿಕಾರಾವಧಿಯಲ್ಲಿ. ಅವರು ರಾಷ್ಟ್ರೀಯ ಮಹಿಳಾ ಒಕ್ಕೂಟದ ರಾಷ್ಟ್ರೀಯ ಅಧ್ಯಕ್ಷರಾಗಿದ್ದರು.

ಆರಂಭಿಕ ಜೀವನ 
ರಾಯ್ ಜನಿಸಿದ್ದು ಚೆನ್ನೈನಲ್ಲಿ.   ಅವಳು ದೆಹಲಿಯಲ್ಲಿ ಬೆಳೆದರು, ಅಲ್ಲಿ ಅವರ ತಂದೆ ಸರ್ಕಾರಿ ನೌಕರರಾಗಿದ್ದರು. ದೆಹಲಿ ವಿಶ್ವವಿದ್ಯಾಲಯದ ಇಂದ್ರಪ್ರಸ್ಥ ಕಾಲೇಜಿನಲ್ಲಿ ಇಂಗ್ಲಿಷ್ ಸಾಹಿತ್ಯವನ್ನು ಅಧ್ಯಯನ ಮಾಡಿದರು .   

ಅವರು 1968 ಮತ್ತು 1974 ರ ನಡುವೆ ಭಾರತೀಯ ಆಡಳಿತ ಸೇವೆಯಲ್ಲಿ ನಾಗರಿಕ ಸೇವಕರಾಗಿ ಸೇವೆ ಸಲ್ಲಿಸಿದರು.

ಮಜ್ದೂರ್ ಕಿಸಾನ್ ಶಕ್ತಿ ಸಂಗಥನ್ 
ರಾಯ್ ನಾಗರಿಕ ಸೇವೆಗಳಿಗೆ ರಾಜೀನಾಮೆ ನೀಡಿದರು ಮತ್ತು ಬಡವರು ಮತ್ತು ಅಂಚಿನಲ್ಲಿರುವವರಿಗೆ ಸಂಬಂಧಿಸಿದ ವಿಷಯಗಳ ಬಗ್ಗೆ ಕೆಲಸ ಮಾಡಲು ಪ್ರಾರಂಭಿಸಿದರು. ಅವರು ರಾಜಸ್ಥಾನದ ಟಿಲೋನಿಯಾದಲ್ಲಿನ ಸಾಮಾಜಿಕ ಕಾರ್ಯ ಮತ್ತು ಸಂಶೋಧನಾ ಕೇಂದ್ರಕ್ಕೆ (ಎಸ್‌ಡಬ್ಲ್ಯುಆರ್‌ಸಿ) ಸೇರಿದರು.   1987 ರಲ್ಲಿ, ಅವರು ನಿಖಿಲ್ ಡೇ, ಶಂಕರ್ ಸಿಂಗ್ ಮತ್ತು ಇತರರೊಂದಿಗೆ ಮಜ್ದೂರ್ ಕಿಸಾನ್ ಶಕ್ತಿ ಸಂಘಟನೆಯನ್ನು ಸ್ಥಾಪಿಸಿದರು.  

ಕಾರ್ಮಿಕರ ನ್ಯಾಯಯುತ ಮತ್ತು ಸಮಾನ ವೇತನಕ್ಕಾಗಿ ಹೋರಾಡುವ ಮೂಲಕ ಎಂಕೆಎಸ್ಎಸ್ ಪ್ರಾರಂಭವಾಯಿತು, ಇದು ಭಾರತದ ಮಾಹಿತಿ ಹಕ್ಕು ಕಾಯ್ದೆ ಜಾರಿಗೆ ತರಲು ಹೋರಾಟವಾಗಿ ರೂಪುಗೊಂಡಿತು. ಅರುಣಾ ರಾಯ್ ಅವರು ಎಂಕೆಎಸ್ಎಸ್ ಮತ್ತು ಜನರ ಮಾಹಿತಿ ಹಕ್ಕುಗಳ ರಾಷ್ಟ್ರೀಯ ಅಭಿಯಾನ (ಎನ್‌ಸಿಪಿಆರ್‌ಐ) ಮೂಲಕ ಭಾರತದಲ್ಲಿ ಮಾಹಿತಿ ಹಕ್ಕು ಚಳವಳಿಯ ನಾಯಕರಾಗಿದ್ದಾರೆ, ಇದು ಅಂತಿಮವಾಗಿ 2005 ರಲ್ಲಿ ಮಾಹಿತಿ ಹಕ್ಕು ಕಾಯ್ದೆ ಅಂಗೀಕಾರದೊಂದಿಗೆ ಯಶಸ್ವಿಯಾಯಿತು.

ಪ್ರಚಾರಗಳು 
ಅರುಣಾ ರಾಯ್ ಬಡವರ ಮತ್ತು ಅಂಚಿನಲ್ಲಿರುವವರ ಹಕ್ಕುಗಳಿಗಾಗಿ ಹಲವಾರು ಅಭಿಯಾನಗಳಲ್ಲಿ ಮುಂಚೂಣಿಯಲ್ಲಿದ್ದರು. ಇವುಗಳಲ್ಲಿ, ಪ್ರಮುಖವಾಗಿ, ಮಾಹಿತಿ ಹಕ್ಕು, ಕೆಲಸ ಮಾಡುವ ಹಕ್ಕು ( NREGA ),  ಮತ್ತು ಆಹಾರದ ಹಕ್ಕನ್ನು ಒಳಗೊಂಡಿದೆ .  ತೀರಾ ಇತ್ತೀಚೆಗೆ, ಅವರು ಪಿಂಚಣಿ ಪರಿಷತ್   ನ ಸದಸ್ಯರಾಗಿ ಅಸಂಘಟಿತ ವಲಯದ ಕಾರ್ಮಿಕರಿಗೆ ಸಾರ್ವತ್ರಿಕ, ಕೊಡುಗೆ ರಹಿತ ಪಿಂಚಣಿ ಅಭಿಯಾನದಲ್ಲಿ ಭಾಗಿಯಾಗಿದ್ದಾರೆ ಮತ್ತು ವಿಸ್ಲ್ಬ್ಲೋವರ್ ಪ್ರೊಟೆಕ್ಷನ್ ಕಾನೂನು ಮತ್ತು ಕುಂದುಕೊರತೆ ಪರಿಹಾರ ಆಕ್ಟ್.

ಪ್ರಶಸ್ತಿಗಳು ಮತ್ತು ಇತರ ಕೆಲಸಗಳು 
ಅವರು ರಾಜೀನಾಮೆ ನೀಡುವವರೆಗೂ 2006 ರವರೆಗೆ ರಾಷ್ಟ್ರೀಯ ಸಲಹಾ ಮಂಡಳಿಯ [ಎನ್‌ಎಸಿ] ಸದಸ್ಯರಾಗಿ ಸೇವೆ ಸಲ್ಲಿಸಿದರು.   

ಮಜ್ದೂರ್ ಕಿಸಾನ್ ಶಕ್ತಿ ಸಂಗಥನ್ ಅವರೊಂದಿಗೆ ಇದ್ದಾಗ, ಅರುಣಾ ರಾಯ್ ಅವರಿಗೆ 1991 ರಲ್ಲಿ ಟೈಮ್ಸ್ ಫೆಲೋಶಿಪ್ ಪ್ರಶಸ್ತಿ ನೀಡಲಾಯಿತು, ಗ್ರಾಮೀಣ ಕಾರ್ಮಿಕರ ಸಾಮಾಜಿಕ ನ್ಯಾಯ ಮತ್ತು ಸೃಜನಶೀಲ ಅಭಿವೃದ್ಧಿಯ ಹಕ್ಕುಗಳಿಗಾಗಿ ಅವರು ಮಾಡಿದ ಕೆಲಸಕ್ಕಾಗಿ. 2000 ರಲ್ಲಿ, ಅವರು ಸಮುದಾಯ ನಾಯಕತ್ವಕ್ಕಾಗಿ ರಾಮನ್ ಮ್ಯಾಗ್ಸೆಸೆ ಪ್ರಶಸ್ತಿಯನ್ನು ಪಡೆದರು.  2010 ರಲ್ಲಿ ಅವರು ಸಾರ್ವಜನಿಕ ಆಡಳಿತ, ಅಕಾಡೆಮಿ ಮತ್ತು ನಿರ್ವಹಣೆಯಲ್ಲಿನ ಶ್ರೇಷ್ಠತೆಗಾಗಿ ಲಾಲ್ ಬಹದ್ದೂರ್ ಶಾಸ್ತ್ರಿ ರಾಷ್ಟ್ರೀಯ ಪ್ರಶಸ್ತಿಯನ್ನು ಪಡೆದರು.  2011 ರಲ್ಲಿ, ಟೈಮ್ ನಿಯತಕಾಲಿಕೆಯು ವಿಶ್ವದ ಅತ್ಯಂತ ಪ್ರಭಾವಶಾಲಿ ನೂರು ಜನರಲ್ಲಿ ಒಬ್ಬರಾಗಿ ಹೆಸರಿಸಲ್ಪಟ್ಟಿದ್ದಾರೆ.  ಸೆಪ್ಟೆಂಬರ್ 2017 ರಲ್ಲಿ ಇಂಡಿಯಾ ಟೈಮ್ಸ್ ರಾಯ್ ಅವರನ್ನು 11 ಮಾನವ ಹಕ್ಕುಗಳ ಕಾರ್ಯಕರ್ತರಲ್ಲಿ ಒಬ್ಬರನ್ನಾಗಿ ಪಟ್ಟಿ ಮಾಡಿತು, ಅವರ ಜೀವನ ಮಿಷನ್ ಇತರರಿಗೆ ಗೌರವಾನ್ವಿತ ಜೀವನವನ್ನು ಒದಗಿಸುತ್ತದೆ

ಉಲ್ಲೇಖಗಳು 

ಜೀವಂತ ವ್ಯಕ್ತಿಗಳು
೧೯೪೬ ಜನನ
ಹಾರ್ಮೋನ್

ಹಾರ್ಮೋನ್ ಎಂದರೆ ನಿರ್ನಾಳಗ್ರಂಥಗಳಲ್ಲಿ ಉತ್ಪತ್ತಿಯಾಗಿ, ರಕ್ತಗತವಾಗಿ ತನ್ನ ಜನ್ಮಸ್ಥಾನದಿಂದ ದೂರದಲ್ಲಿರುವ ಲಕ್ಷ್ಯಕೋಶಗಳಲ್ಲಿ(ಟಾರ್ಗೆಟ್ ಸೆಲ್ಸ್) ಕಾರ್ಯೋನ್ಮುಖವಾಗುವ ರಾಸಾಯನಿಕ. ಬೆಳೆವಣಿಗೆ, ಉಪಾಪಚಯ ದರ, ಕೋಶಗಳಲ್ಲಿ ಪೋಷಕಗಳ ಸದ್ವಿನಿಯೋಗ, ಸಂತಾನೋತ್ಪತ್ತಿ, ಜೀವಿಯ ಮಾಸಿಕ ಅಥವಾ ವಾರ್ಷಿಕ ಕ್ರಿಯಾಚಕ್ರಗಳ ನಿಯಂತ್ರಣ ಮತ್ತು ವ್ಯಕ್ತಿತ್ವ ವಿಕಸನ ಇವೆಲ್ಲದರ ಮೇಲ್ವಿಚಾರಣೆ ಹಾರ್ಮೋನುಗಳದ್ದು. ಆದ್ದರಿಂದ ಇವುಗಳಿಗೆ “ರಸದೂತಗಳು” ಎಂದು ಹೆಸರು. ಹಾರ್ಮೋನುಗಳನ್ನು ಐದು ಬಗೆಯ ರಾಸಾಯನಿಕ ವರ್ಗಗಳಾಗಿ ವಿಂಗಡಿಸುವುದು ವಾಡಿಕೆ. ಸ್ಟೀರಾಯ್ಡ್‍ಗಳು, ಅಮೈನೊಆಮ್ಲ ಜನ್ಯಗಳು, ಪೆಪ್ಟೈಡ್‍ಗಳು ಅಥವಾ ಪ್ರೋಟೀನ್‍ಗಳು, ಗ್ಲೈಕೊಪ್ರೋಟೀನ್‍ಗಳು ಮತ್ತು ಕೊಬ್ಬಿನ ಆಮ್ಲ ಜನ್ಯಗಳು. ಹಾರ್ಮೋನುಗಳ ಕಾರ್ಯಾಚರಣೆಯನ್ನು ನಿರ್ದೇಶಿಸುವುದು ಹೈಪೋಥ್ಯಾಲ್ಮಸ್‍ನ ಕಾರ್ಯ.

ಕೆಲವು ಹಾರ್ಮೋನುಗಳ ಉದಾಹರಣೆಗಳು
ಇನ್ಸುಲಿನ್, ಆಕ್ಸಿಟಾಸಿನ್, ಅಡ್ರೆನಲಿನ್, ಕಾರ್ಟಿಸೋನ್‍ಗಳು, ವ್ಯಾಸೊಪ್ರೆಸಿನ್, ತೈರಾಕ್ಸಿನ್, ಟೆಸ್ಟೊಸ್ಟೆರೋನ್ ಮತ್ತು ಈಸ್ಟ್ರೊಜನ್‍ಗಳು ಕೆಲವು ಪರಿಚಿತ ಹಾರ್ಮೋನುಗಳು. ಮೇದೋಜೀರಕದ ನಿರ್ನಾಳ ಭಾಗವೇ ಲ್ಯಾಂಗರ್‍ಹಾನ್ಸ್‍ನ ಕಿರುದ್ವೀಪಗಳು. ಇಲ್ಲಿ ಇನ್ಸುಲಿನ್ ಉತ್ಪತ್ತಿಯಾಗುವುದು. ಇದರ ನೆರವಿನಿಂದ ಯಕೃತ್ತು ನಮ್ಮ ರಕ್ತದಲ್ಲಿ ಗ್ಲೂಕೋಸ್ ಅಂಶ ಸುರಕ್ಷಿತ ಮಟ್ಟದಲ್ಲಿರುವಂತೆ (ಒಂದು ಡೆಸಿಲೀಟರ್ ರಕ್ತದಲ್ಲಿ 80-100ಮಿಲಿಗ್ರಾಮ್‍ಗಳು) ಕಾಯುತ್ತದೆ. ಈ ಮಿತಿ ಮೀರಿದರೆ ಮಧುಮೇಹ ಸನ್ನಿಹಿತ. ಪಿಟ್ಯೂಟರಿ ಗ್ರಂಥಿಯ ಹಿಂಬದಿಯ ಹಾಲೆಯಿಂದ ಆಕ್ಸಿಟಾಸಿನ್ ಮತ್ತು ವ್ಯಾಸೊಪ್ರೆಸಿನ್ ಹಾರ್ಮೋನುಗಳು ಸ್ರವಿಸುತ್ತವೆ. ಗರ್ಭಕೋಶದ ಸ್ನಾಯುಗಳು ಮತ್ತು ರಕ್ತನಾಳಗಳನ್ನು ಸಂಕುಚಿಸಿ, ಹೆಚ್ಚು ರಕ್ತಸ್ರಾವಕ್ಕೆ ಎಡೆಗೊಡದೆ ಸುಲಭ ಪ್ರಸವವಾಗಲು ಆಕ್ಸಿಟಾಸಿನ್ ಮಾಡಲೂ ಇದು ಸಹಾಯಕ. ದೇಹದ ಜಲಸಮತೋಲನ ವ್ಯಾಸೊಪ್ರೆಸಿನ್‍ನ ಹೊಣೆ. ಅದರ ಕೊರತೆಯಿಂದ ನಿಸ್ಸಾರ ಮಧುಮೇಹ ಎಂಬ ಸ್ಥಿತಿ ಉಂಟಾಗುವುದು. ಈ ಸ್ಥಿತಿಯಲ್ಲಿ ರೋಗಿ ಪ್ರತಿ ದಿನ 30 ಲೀಟರ್‍ಗಳಷ್ಟು ಮೂತ್ರವನ್ನು ವಿಸರ್ಜಿಸುತ್ತಾನೆ. ದೇಹದಲ್ಲಿ ಸೋಡಿಯಮ್-ಪೊಟ್ಯಾಸಿಯಮ್ ಸಮತೋಲನ ಕಾಪಾಡುವುದು ಕಾರ್ಟಿಸೋನ್‍ಗಳ ಕಾರ್ಯ. ಇವು ಅಡ್ರೀನಲ್‍ಗ್ರಂಥಿಗಳ ಉತ್ಪನ್ನ. ಈ ಗ್ರಂಥಿಗಳು ಉತ್ಪಾದಿಸುವ ಅಡ್ರೀನಲಿನ್ ಅಪಾಯಗಳನ್ನು ಎದುರಿಸಲು ಮತ್ತು ಅವುಗಳಿಂದ ಪಾರಾಗಲು ಸಹಾಯಕ. ತೈರಾಯ್ಡ್ ಗ್ರಂಥಿಗಳಲ್ಲಿ ತೈರಾಕ್ಸಿನ್ ಜನ್ಯ. ಇದು ಅಯೊಡೀನ್ ಉಳ್ಳ ಹಾರ್ಮೋನ್. ಇದರ ಕೊರತೆಯಿಂದ ಗಳಗಂಡ ರೋಗ ಪ್ರಾಪ್ತ. ಆದ್ದರಿಂದಲೇ ಅಡುಗೆ ಉಪ್ಪಿಗೆ ಸೋಡಿಯಮ್ ಅಯೊಡೈಡ್ ಕೂಡಿಸಿಯೇ ಮಾರಬೇಕು ಎಂಬ ಕಾನೂನು. ಅಂಡಾಶಯಗಳಲ್ಲಿ ಈಸ್ಟ್ರೊಜನ್‍ಗಳು ಮತ್ತು ವೃಷಣಗಳಲ್ಲಿ ಟೆಸ್ಟೊಸ್ಟೆರೋನ್‍ಗಳ ಹುಟ್ಟು. ಇವು ಅನುಕ್ರಮವಾಗಿ ಸ್ತ್ರೀ ಪುರುಷರ ಲೈಂಗಿಕ ಲಕ್ಷಣಗಳು ಮತ್ತು ಚಟುವಟಿಕೆಗಳ ಮೇಲೆ ಪ್ರಭಾವ ಬೀರುತ್ತವೆ. ಸಸ್ಯಗಳೂ ಹಾರ್ಮೋನುಗಳಿಂದ ಪ್ರಭಾವಿತ. ಪುಷ್ಪೋತ್ಪತ್ತಿ ಪ್ರೇರಕವಾದ ಫ಼್ಲಾರಿಜೆನ್ ಒಂದು ಉದಾಹರಣೆ.

ಹೊರಗಿನ ಕೊಂಡಿಗಳು 
HMRbase: A database of hormones and their receptors 

ಅಂತಃಸ್ರಾವಶಾಸ್ತ್ರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಫಟ್ ಥಾಯ್

ಫಟ್ ಥಾಯ್ (ಥಾಯ್: ผัดไทย) ಅಲುಗಾಡಿಸಿ ಕಲಕಿ ತಯಾರಿಸಲಾಗುವ ಅಕ್ಕಿ ನೂಡಲ್‍ನ ಖಾದ್ಯವಾಗಿದೆ. ಇದನ್ನು ಸಾಮಾನ್ಯವಾಗಿ ದೇಶದ ಪಾಕಶೈಲಿಯ ಭಾಗವಾಗಿ ಥೈಲ್ಯಾಂಡ್‍ನಲ್ಲಿ ಬೀದಿ ಆಹಾರವಾಗಿ ಮತ್ತು ಬಹುತೇಕ ರೆಸ್ಟೊರೆಂಟ್‍ಗಳಲ್ಲಿ ಬಡಿಸಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಅಕ್ಕಿ ನೂಡಲ್ಸ್, ಕೋಳಿಮಾಂಸ, ಗೋಮಾಂಸ ಅಥವಾ ಟೋಫ಼ು, ಕಡಲೇಕಾಯಿ, ಬೆಂದ ಮೊಟ್ಟೆ ಮತ್ತು ಇತರ ತರಕಾರಿಗಳ ಪೈಕಿ ಅವರೆಕಾಳು ಮೊಳಕೆ ಬಳಸಿ ತಯಾರಿಸಲಾಗುತ್ತದೆ. ಘಟಕಾಂಶಗಳನ್ನು ಒಂದು ಬಾಣಲೆಯಲ್ಲಿ ಒಟ್ಟಾಗಿ ಎಣ್ಣೆ ಹಾಕಿ ಹುರಿಯಲಾಗುತ್ತದೆ. ಇದು ಸಮನಾದ ಶಾಖ ವಿತರಣೆಯನ್ನು ಸೃಷ್ಟಿಸುತ್ತದೆ. ಒಮ್ಮೆ ಖಾದ್ಯವು ಪೂರ್ಣಗೊಂಡ ಮೇಲೆ ಅದನ್ನು ಫಟ್ ಥಾಯ್ ಸಾಸ್‍ನಲ್ಲಿ ಮುಳುಗಿಸಿ ಚಿಮ್ಮಿಸಲಾಗುತ್ತದೆ. ಇದು ಈ ಖಾದ್ಯಕ್ಕೆ ಇದರ ವಿಶಿಷ್ಟ ಕಟುವಾಸನೆಯಿರುವ ಉಪ್ಪುಪ್ಪಾಗಿರುವ ರುಚಿ ಜೊತೆಗೆ ಸ್ವಲ್ಪ ಸಿಹಿ ರುಚಿಯನ್ನು ನೀಡುತ್ತದೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 Your Last Meal with Rachel Belle: Lauren Weedman, Pad Thai (podcast) KIRO Seattle

ಖಾದ್ಯ, ತಿನಿಸು
ಆಟ ಸಂದೀಪ್

ಆಟ ಸಂದೀಪ್ ಒಬ್ಬ ಭಾರತೀಯ ನೃತ್ಯ ಸಂಯೋಜಕ ಮತ್ತು ನಟ. ಇವರು ತೆಲುಗು ಚಿತ್ರರ೦ಗದಲ್ಲಿ ಕೆಲಸ ಮಾಡುತ್ತಾರೆ. ಇವರು ವಿಜಯ್ ದೇವರಕೊಂಡ, ಸಾಯಿ ಧರಂ ತೇಜ್, ಕಾರ್ತಿಕೇಯ ಗುಮ್ಮಕೊಂಡ, ವರುಣ್ ತೇಜ್ ಮು೦ತಾದ ಖ್ಯಾತ ನಟರಿಗೆ ನೃತ್ಯ ತರಬೇತಿ ನೀಡಿದ್ದಾರೆ. ಇವರು ಕಾಕಿನಾಡದಲ್ಲಿ ಬೆಳೆದು ಈಗ ಹೈದರಾಬಾದ್ ನಲ್ಲಿ ನೆಲೆಸಿರುವರು.

ಸ೦ದೀಪ್ ೧೫ ನೆ ವಯಸ್ಸಿನಲ್ಲಿ ನೃತ್ಯಾಭ್ಯಾಸ ಪ್ರಾರ೦ಭಿಸಿದರು. ಇವರ ನಿಜವಾದ ಹೆಸರು ಸಂದೀಪ್ ತಾಮ್ರಪಲ್ಲಿ. ಇವರು ಜ಼ೀ ತೆಲುಗು ಚಾನೆಲ್ಲಿನಲ್ಲಿ ಬರುವ ಆಟ ಎ೦ಬ ನೃತ್ಯ ಕಾರ್ಯಕ್ರಮವನ್ನು ಗೆದ್ದ ನ೦ತರ "ಆಟ ಸಂದೀಪ್" ಎ೦ದು ಪ್ರಸಿದ್ಧರಾದರು. ಇವರು ಹಲವು ಧಾರಾವಾಹಿಗಳಲ್ಲಿ ನಟಿಸಿದ್ದಾರೆ.

ಉಲ್ಲೇಖಗಳು
ಲಕ್ಷ್ಮಣ ದೇವಾಲಯ

ಲಕ್ಷ್ಮಣ ದೇವಾಲಯವು ಭಾರತದ ಖಜುರಾಹೊದಲ್ಲಿ ಸ್ಥಿತವಾಗಿರುವ, ಯಶೋವರ್ಮನ್ ಕಟ್ಟಿಸಿದ ೧೦ನೇ ಶತಮಾನದ ಹಿಂದೂ ದೇವಾಲಯವಾಗಿದೆ. ಇದು ವಿಷ್ಣುವಿನ ಒಂದು ರೂಪವಾದ ವೈಕುಂಠ ವಿಷ್ಣುವಿಗೆ ಸಮರ್ಪಿತವಾಗಿದೆ.

ಶಿಲ್ಪಗಳು

ಮುಖ್ಯ ವಿಗ್ರಹ

ಹೊರ ಗೋಡೆಯ ಶಿಲ್ಪಗಳು

ದೇವಾಲಯದೊಳಗಿನ ಶಿಲ್ಪಗಳು

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 M.P. Tourism Website, Official Website of Madhya Pradesh State Tourism Corporation, Khajuraho
 Archaeological Survey of India, Bhopal Division, Index Page for Khajuraho - Chhatarpur
 Archaeological Survey of India, Bhopal Division, Lakshmana Temple, Khajuraho

ದೇವಾಲಯಗಳು
ಬೇಥುವಾಡಹರಿ ವನ್ಯಜೀವಿ ಅಭಯಾರಣ್ಯ

ಬೇಥುವಾಡಹರಿ ವನ್ಯಜೀವಿ ಅಭಯಾರಣ್ಯವು ಭಾರತದ ಪಶ್ಚಿಮ ಬಂಗಾಳ ರಾಜ್ಯದ ನಾಡಿಯಾ ಜಿಲ್ಲೆಯ ಬೇಥುವಾಡಹರಿ ಪಟ್ಟಣದಲ್ಲಿ (ನಕಾಶಿಪಾರಾ ಪ್ರದೇಶ) ಸ್ಥಿತವಾಗಿದೆ. ಈ ಅಭಯಾರಣ್ಯವು ರಾಷ್ಟ್ರೀಯ ಹೆದ್ದಾರಿ ೩೪ರ ಪಕ್ಕದಲ್ಲಿದೆ. ಈ ಅಭಯಾರಣ್ಯವು ೬೭ ಹೆಕ್ಟೇರುಗಳನ್ನು ಆವರಿಸಿದೆ. ಮಧ್ಯ ಗಂಗಾ ಮೆಕ್ಕಲು ಮಣ್ಣು ವಲಯದ ಒಂದು ಭಾಗವನ್ನು ಸಂರಕ್ಷಿಸಲು ಇದನ್ನು ೧೯೮೦ರಲ್ಲಿ ಸ್ಥಾಪಿಸಲಾಯಿತು.

ಈ ಅಭಯಾರಣ್ಯವು ಚೀತಲ್, ಗುಳ್ಳೆನರಿ, ಬಂಗಾಳ ನರಿ, ಮುಳ್ಳುಹಂದಿ ಮತ್ತು ಲಂಗೂರ್‌ಗಳನ್ನು ದೊಡ್ಡ ಸಂಖ್ಯೆಯಲ್ಲಿ ಹೊಂದಿದೆ. ಪಕ್ಷಿ ಜಾತಿಗಳಲ್ಲಿ ಪ್ಯಾರಕೀಟ್‍ಗಳು, ಭಾರತೀಯ ಕೋಗಿಲೆಗಳು, ಮುಲ್ಲಾ ಹಕ್ಕಿಗಳು ಹಾಗೂ ಇತರ ಹೆಚ್ಚು ಚಿಕ್ಕ ಪಕ್ಷಿಗಳು ಸೇರಿವೆ, ಸರೀಸೃಪಗಳು ಮತ್ತು ಉಭಯಚರಗಳಲ್ಲಿ ಹೆಬ್ಬಾವುಗಳು, ಮಾನಿಟರ್ ಹಲ್ಲಿಗಳು ಮತ್ತು ಒಂದು ಪ್ರಕಾರದ ಚಿಕ್ಕ ಮೊಸಳೆಯಾದ ಘಡಿಯಾಲ್‍ಗಳು ಸೇರಿವೆ. ಈ ಅಭಯಾರಣ್ಯವು ಆರಂಭಿಕ ಛಾಯಾಗ್ರಾಹಕ್ರು, ಪ್ರವಾಸಿಗಳು ಇತ್ಯಾದಿಗಳಿಗೆ ಅದ್ಭುತ ಸ್ಥಳವಾಗಿದೆ.

ಉಲ್ಲೇಖಗಳು 

ವನ್ಯಜೀವಿ ಅಭಯಾರಣ್ಯಗಳು
ವೆನ್‌ಲಾಕ್ ಜಿಲ್ಲಾ ಆಸ್ಪತ್ರೆ

ವೆನ್‌ಲಾಕ್ ಜಿಲ್ಲಾ ಆಸ್ಪತ್ರೆ ಕರ್ನಾಟಕದ ಮಂಗಳೂರು ನಗರದಲ್ಲಿನ ಸರಕಾರಿ ಆಸ್ಪತ್ರೆಯಾಗಿದೆ. ೧೯೪೮ ರಲ್ಲಿ ಸ್ಥಾಪನೆಯಾದ ಇದನ್ನು ಮದ್ರಾಸ್ ಸರ್ಕಾರವು ೧೮೯೧ ರಲ್ಲಿ ಸ್ವಾಧೀನಪಡಿಸಿಕೊಂಡಿತು ಮತ್ತು ಅಂದಿನ ಗವರ್ನರ್ ಬೀಲ್ಬಿ ಲಾಲಿ, ೩ನೇ ಬ್ಯಾರನ್ ವೆನ್‌ಲಾಕ್ ಅವರ ಹೆಸರನ್ನು ಇಡಲಾಯಿತು. ಇದು ೨೦೧೯ ರ ಹೊತ್ತಿಗೆ ೧೦೦೦ ಹಾಸಿಗೆಗಳನ್ನು ಒಳಗೊಂಡಿದೆ. ಇದನ್ನು ಕಸ್ತೂರ್ಬಾ ವೈದ್ಯಕೀಯ ಕಾಲೇಜು ಬೋಧನಾ ಆಸ್ಪತ್ರೆಯಾಗಿ ಬಳಸುತ್ತದೆ. ವೆನ್‌ಲಾಕ್ ಆಸ್ಪತ್ರೆಯನ್ನು ಕರ್ನಾಟಕ ಸರ್ಕಾರವು ಮಾರ್ಚ್ ೨೬, ೨೦೨೦ ರಂದು ಮೀಸಲಾದ ಕೋವಿಡ್-೧೯ ಚಿಕಿತ್ಸಾ ಆಸ್ಪತ್ರೆಯಾಗಿ ಪರಿವರ್ತಿಸಿದೆ.

ಉಲ್ಲೇಖಗಳು
ಉಜ್ಜಯಂತ ಅರಮನೆ

ಉಜ್ಜಯಂತ ಅರಮನೆಯು (ಕೋಕ್ ಬೊರೋಕ್ ಭಾಷೆಯಲ್ಲಿ ನುಯುಂಗ್ಮಾ) ಈಗ ತ್ರಿಪುರಾ ರಾಜ್ಯದ ರಾಜಧಾನಿಯಾಗಿರುವ ಅಗರ್ತಲದಲ್ಲಿ ಸ್ಥಿತವಾಗಿರುವ ಒಂದು ವಸ್ತು ಸಂಗ್ರಹಾಲಯ ಮತ್ತು ತ್ರಿಪುರಾ ರಾಜ್ಯದ ಹಿಂದಿನ ಅರಮನೆಯಾಗಿದೆ. ಈ ಅರಮನೆಯನ್ನು ಮಹಾರಾಜ ರಾಧಾ ಕಿಶೋರ್ ಮಾಣಿಕ್ಯ ದೇಬ್‍ಬರ್ಮ ೧೮೯೯ ಮತ್ತು ೧೯೦೧ರ ನಡುವೆ ಕಟ್ಟಿಸಿದರು. ಇದು ಎರಡು ಸರೋವರಗಳ ದಡದ ಮೇಲೆ ನಿಂತಿದೆ ಮತ್ತು ಮುಘಲ್ ಶೈಲಿಯಿಂದ ಸ್ಫೂರ್ತಿ ಪಡೆದ ಉದ್ಯಾನವನಗಳಿಂದ ಸುತ್ತುವರಿಯಲ್ಪಟ್ಟಿದೆ. ಇದು ಅಕ್ಟೋಬರ್ ೧೯೪೯ರಲ್ಲಿ ಭಾರತದಲ್ಲಿ ತ್ರಿಪುರಾ ವಿಲೀನವಾಗುವವರೆಗೆ ಅಲ್ಲಿ ಆಳ್ವಿಕೆ ನಡೆಸುತ್ತಿದ್ದ ಮಾಣಿಕ್ಯ ರಾಜವಂಶದ ಗೃಹವಾಗಿತ್ತು. ತ್ರಿಪುರಾ ಸರ್ಕಾರವು ಈ ಅರಮನೆಯನ್ನು ಅರಸರ ಕುಟುಂಬದಿಂದ ೧೯೭೨-೭೩ರಲ್ಲಿ ರೂ. ೨.೫ ದಶಲಕ್ಷಕ್ಕೆ ಖರೀದಿಸಿ ಜುಲೈ ೨೦೧೧ರ ವರೆಗೆ ರಾಜ್ಯದ ವಿಧಾನಸಭೆಯನ್ನು ನಡೆಸಲು ಬಳಸಿತು. ಈಗ ಉಜ್ಜಯಂತ ಅರಮನೆಯು ರಾಜ್ಯ ವಸ್ತು ಸಂಗ್ರಹಾಲಯವಾಗಿದೆ. ಇದು ಮುಖ್ಯವಾಗಿ ಈಶಾನ್ಯ ಭಾರತದಲ್ಲಿ ವಾಸಿಸುತ್ತಿರುವ ಸಮುದಾಯಗಳ ಜೀವನಶೈಲಿ, ಕಲೆ, ಸಂಸ್ಕೃತಿ, ಸಂಪ್ರದಾಯ ಮತ್ತು ಸೌಲಭ್ಯ ಕರಕೌಶಲಗಳನ್ನು ಪ್ರದರ್ಶಿಸುತ್ತದೆ. ಜೊತೆಗೆ, ಬಹಳಷ್ಟು ಶಿಲಾಶಿಲ್ಪಗಳು, ಮಾಣಿಕ್ಯ ರಾಜವಂಶದ ನಾಣ್ಯಗಳು ಮತ್ತು ಕೆಲವು ಇತರ ಕಲಾಕೃತಿಗಳನ್ನು ಪ್ರದರ್ಶಿಸುತ್ತದೆ.

ಛಾಯಾಂಕಣ

ಹೊರಗಿನ ಕೊಂಡಿಗಳು 
Video of Ujjayanta Palace

ತ್ರಿಪುರ
ಅರಮನೆಗಳು
ವಿವೇಕ್ ತೇಜ

ವಿವೇಕ್ ತೇಜ ಓರ್ವ ಭಾರತೀಯ ಕರಾಟೆ ಪಟು. ಇವರು ಎರಡು ಬಾರಿ ಯು.ಎಸ್. ಒಪನ್ ಸ್ಪರ್ಧೆ ಹಾಗೂ ೨೦೧೬ ವಿಶ್ವ ಸಮರ ಕಲೆಗಳ ಚಾಂಪಿಯನ್‌ಶಿಪನ್ನು ಗೆದ್ದಿದ್ದಾರೆ. ೨೦೧೮ ಕಾಮನ್ವೆಲ್ತ್ ಆಟಗಳಲ್ಲಿ ಭಾರತವನ್ನು ಪ್ರತಿನಿಧಿಸಿದ ಇವರು, ೭ ಬಗೆಯ ಸಮರ ಕಲೆಗಳಲ್ಲಿ ತಜ್ಞರಾಗಿದ್ದಾರೆ (ಕರಾಟೆ, ಕಿಕ್ ಬಾಕ್ಸಿಂಗ್, ಬಾಕ್ಸಿಂಗ್, ಮುಯೆ ಥಾಯ್, ಕಲರಿಪಯಟ್ಟು, ಸಿಲಾಂಬಮ್ ಮತ್ತು ಟೇಕ್ವಾಂಡೋ).

ವಿವೇಕ್ ತೇಜ ಮೂಲತಹ ತೆಲಂಗಾಣ ರಾಜ್ಯದ ನಲ್ಗೊಂಡ ಊರಿನವರು. ಇವರು ೮ ವಯಸ್ಸಿನಲ್ಲಿ ಕರಾಟೆ ಅಭ್ಯಾಸ ಪ್ರಾರಂಭಿಸಿದರು ಮತ್ತು ಖ್ಯಾತ ತರಬೇತುದಾರ ಜುಡ್ ರೀಡ್ ನವರಿಂದ ತರಬೇತಿ ಪಡೆದರು. ಇವರು ವೆಂಕಟೇಶ್, ರಾಣಾ ದಗ್ಗುಬತಿ ಮುಂತಾದಂತಹ ತೆಲುಗು ನಟರಿಗೆ ಸಮರ ಕಲೆಗಳ ತರಬೇತಿ ನೀಡಿ, ತಮ್ಮ ಅಭ್ಯಾಸದ ಖರ್ಚನ್ನು ತೀರಿಸಿದರು.

ಉಲ್ಲೇಖಗಳು
ಚಿತ್ರಗುಪ್ತ ದೇವಾಲಯ

ಚಿತ್ರಗುಪ್ತ ದೇವಾಲಯವು ಭಾರತದ ಮಧ್ಯ ಪ್ರದೇಶ ರಾಜ್ಯದ ಖಜುರಾಹೊ ಪಟ್ಟಣದಲ್ಲಿ ಸ್ಥಿತವಾಗಿರುವ ೧೧ ನೇ ಶತಮಾನದ ಸೂರ್ಯ ದೇವಾಲಯವಾಗಿದೆ. ವಾಸ್ತುಕಲಾರೀತ್ಯ ಇದು ಹತ್ತಿರದ ಜಗದಂಬಿ ದೇವಾಲಯವನ್ನು ಬಹಳವಾಗಿ ಹೋಲುತ್ತದೆ.

ಶಾಸನ ಸಾಕ್ಷ್ಯಾಧಾರಗಳನ್ನು ಆಧರಿಸಿ, ದೇವಾಲಯದ ನಿರ್ಮಾಣದ ಕಾಲಮಾನವು ಕ್ರಿ.ಶ. 1020-1025 ಎಂದು ನಿರ್ಧರಿಸಬಹುದು. ಪ್ರಾಯಶಃ ಇದನ್ನು 23 ಫ಼ೆಬ್ರುವರಿ 1023 ರಂದು, ಮಹಾ ಶಿವರಾತ್ರಿಯ ಸಂದರ್ಭದಂದು ಪವಿತ್ರೀಕರಿಸಲಾಯಿತು.

ಇದು ಪ್ರದಕ್ಷಿಣಾ ಪಥವಿರುವ ಒಂದು ಒಳಕೋಣೆ, ಮುಖಮಂಟಪ, ಬಾಹುಗಳಿರುವ ಮಹಾಮಂಟಪ, ಮತ್ತು ಒಂದು ಪ್ರವೇಶದ್ವಾರ ಮಂಟಪವನ್ನು ಹೊಂದಿದೆ. ದೊಡ್ಡ ಹಜಾರವು ಅಷ್ಟಕೋನಾಕೃತಿಯ ಛಾವಣಿಯನ್ನು ಹೊಂದಿದ್ದು ಜಗದಂಬಿ ದೇವಾಲಯದಲ್ಲಿನ ಅನುಗುಣವಾದ ಛಾವಣಿಗಿಂತ ಹೆಚ್ಚು ಅಲಂಕೃತವಾಗಿದೆ.

ಚಿತ್ರಗಳು

ಉಲ್ಲೇಖಗಳು

ಗ್ರಂಥಸೂಚಿ 

 
 
 
 
 
 

ದೇವಾಲಯಗಳು
ಪ್ರೀತಿ ನಾಗರಾಜ್

ಪ್ರೀತಿ ನಾಗರಾಜ್ (), ಕನ್ನಡ ಮತ್ತು ಇಂಗ್ಲೀಷಿನಲ್ಲಿ ಬರೆಯುವ ಲೇಖಕಿ, ಪತ್ರಕರ್ತೆ ಮತ್ತು ಅಂಕಣ ಬರಹಗಾರ್ತಿ. ಪ್ರಚಲಿತ ವಿದ್ಯಮಾನಗಳ ವಿಶ್ಲೇಷಣೆಗಳುಳ್ಳ ಅವರ ಬರಹಗಳು ನಾಡಿನ ಪತ್ರಿಕೆಗಳಲ್ಲಿ ಪ್ರಕಟವಾಗಿವೆ. 'ಪ್ರಜಾವಾಣಿ' ಪತ್ರಿಕೆಯಲ್ಲಿ ಪ್ರಸಾರವಾದ ಅವರ  ‛ಮಿರ್ಚಿ ಮಂಡಕ್ಕಿ’ ಅಂಕಣ ಬರಹಗಳು ಅಪಾರ ಮೆಚ್ಚುಗೆಗೆ ಪಾತ್ರವಾಗಿ, ಪುಸ್ತಕವಾಗಿಯೂ ಪ್ರಕಟಗೊಂಡಿವೆ.

ವೃತ್ತಿ 
ಬಾಲ್ಯದಿಂದಲೂ ರಂಗಭೂಮಿಯ ವಾತಾವರಣದಲ್ಲಿಯೇ ಬೆಳೆದ ಪ್ರೀತಿ, ರಂಗಚಟುವಟಿಕೆಗಲ್ಲಿ ಸಕ್ರಿಯವಾಗಿ ತೊಡಗಿಸಿಕೊಂಡವರು.
ಪತ್ರಕರ್ತೆಯಾಗಿ ತಮ್ಮ ವೃತ್ತಿ ಆರಂಭಿಸಿದ ಪ್ರೀತಿಯವರು ಡೆಕ್ಕನ್ ಹೆರಾಲ್ಡ್, ಇಂಡಿಯನ್ ಎಕ್ಸ್'ಪ್ರೆಸ್, CNBC ಮುಂತಾದ ಮಾಧ್ಯಮ ಸಂಸ್ಥೆಗಳಲ್ಲಿ ಕೆಲಸ ಮಾಡಿದ್ದಾರೆ.

ಪಿ.ಶೇಷಾದ್ರಿ ನಿರ್ದೇಶನದ, ರಾಷ್ಟ್ರ ಪ್ರಶಸ್ತಿ ಪಡೆದ ಡಿಸೆಂಬರ್ 1 ಚಿತ್ರಕ್ಕೆ ಚಿತ್ರಕತೆ ಸಹಾಯಕರಾಗಿ ಕೆಲಸ ಮಾಡಿದ ಪ್ರೀತಿ, ಅದೇ ಚಿತ್ರದಲ್ಲಿ ನಟಿಸಿದ್ದಾರೆ.

ರಂಗಕರ್ಮಿ, ನಟಿ ಬಿ.ಜಯಶ್ರೀ ಅವರ ಆತ್ಮಕಥೆ "ಕಣ್ಣಾಮುಚ್ಚೆ ಕಾಡೇಗೂಡೇ" ಕೃತಿಯ ನಿರೂಪಣೆ ಮಾಡಿರುವ ಪ್ರೀತಿ, ಪ್ರಚಲಿತ ವಿದ್ಯಮಾನಗಳ ವಿಶ್ಲೇಷಕರಲ್ಲಿ ಪ್ರಮುಖರು.

ಕೃತಿಗಳು 
 "ಮಿರ್ಚಿ ಮಂಡಕ್ಕಿ" - ಭಾಗ ೧, ೨ 
 "ಪಂಚಾಯತ್ ರಾಜ್ ವ್ಯವಸ್ಥೆಯಲ್ಲಿ ಮಹಿಳೆಯ ಪಾತ್ರ"
ಇತ್ಯಾದಿ

ಪ್ರಶಸ್ತಿಗಳು
 2016 - ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ("ಕಣ್ಣಾಮುಚ್ಚೆ ಕಾಡೇಗೂಡೇ" ಜೀವನ ಚರಿತ್ರೆಗೆ)
 2010 - ಸರೋಜಿನಿ ನಾಯ್ಡು ಬಹುಮಾನ ( "ಪಂಚಾಯತ್ ರಾಜ್ ವ್ಯವಸ್ಥೆಯಲ್ಲಿ ಮಹಿಳೆಯ ಪಾತ್ರ" ಲೇಖನಕ್ಕೆ)
ಇತ್ಯಾದಿ.

ಉಲ್ಲೇಖಗಳು

ಕನ್ನಡ ಲೇಖಕಿಯರು

ಬಾಹ್ಯ ಕೊಂಡಿಗಳು
ಮಂದಾರ್‌ಮನಿ

ಮಂದಾರ್‌ಮನಿ ಭಾರತದ ಪಶ್ಚಿಮ ಬಂಗಾಳ ರಾಜ್ಯದಲ್ಲಿರುವ ಒಂದು ಕಡಲಬದಿಯ ವಿಹಾರ ಗ್ರಾಮವಾಗಿದೆ. ಇದು ಬಂಗಾಳ ಕೊಲ್ಲಿಯ ಉತ್ತರ ತುದಿಯಲ್ಲಿ ಪೂರ್ವ ಮೇದಿನೀಪುರ್ ಜಿಲ್ಲೆಯಲ್ಲಿ ಸ್ಥಿತವಾಗಿದೆ. ಇದು ಪಶ್ಚಿಮ ಬಂಗಾಳದ ಅತಿ ದೊಡ್ಡ ಕಡಲಬದಿ ವಿಹಾರಧಾಮಗಳಲ್ಲಿ ಒಂದಾಗಿದ್ದು ವೇಗವಾಗಿ ಅಭಿವೃದ್ಧಿಗೊಳ್ಳುತ್ತಿದೆ.

ಇದು ಕೊಲ್ಕತ್ತ-ದೀಘಾ ಮಾರ್ಗದಲ್ಲಿ ಕೊಲ್ಕತ್ತ ವಿಮಾನ ನಿಲ್ದಾಣದಿಂದ ಹೆಚ್ಚುಕಡಿಮೆ ೧೮೦ ಕಿ.ಮಿ. ದೂರದಲ್ಲಿದೆ. ಸುಮಾರು ೧೩ ಕಿ.ಮಿ. ಉದ್ದದ ಬೀಚ್‍ನ ಮೇಲೆ ತೆವಳುವ ಕೆಂಪು ಏಡಿಗಳು ಮಂದಾರ್‌ಮನಿಯ ವಿಶೇಷ ಆಕರ್ಷಣೆಯಾಗಿದೆ. ಇದು ಭಾರತದಲ್ಲಿನ ಅತಿ ಉದ್ದದ ಚಾಲನೆ ಮಾಡಬಲ್ಲ ಬೀಚ್ ಎಂದು ವಾದಿಸಲಾಗಿದೆ. ಇದು ಕೊಂಟಾಯ್ ಉಪವಿಭಾಗ ಪ್ರದೇಶದಡಿ ಸ್ಥಿತವಾಗಿದೆ.

ಛಾಯಾಂಕಣ

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 MIDNAPORE.IN - Legacy of Midnapore
 All about Mandarmani

ಪಶ್ಚಿಮ ಬಂಗಾಳ
ಬೀಚ್‍ಗಳು
ಪ್ರವಾಸೋದ್ಯಮ
ಡಾಕಿ

ಡಾಕಿ ಅಥವಾ ಡೌಕಿ ಭಾರತದ ಮೇಘಾಲಯ ರಾಜ್ಯದ ಪಶ್ಚಿಮ ಜೈಂಟಿಯಾ ಗುಡ್ಡಗಳ ಜಿಲ್ಲೆಯಲ್ಲಿರುವ ಒಂದು ಪಟ್ಟಣವಾಗಿದೆ.

ಡಾಕಿ ಜಕಾತಿ ಕಟ್ಟೆ ಅಥವಾ ಡಾಕಿ ಗಡಿ ದಾಟು ಸ್ಥಳವು ಡಾಕಿ-ಟಾಮಾಬಿಲ್ ಮೇಲಿದೆ. ಇದು ಭಾರತದ ಮೇಘಾಲಯ ರಾಜ್ಯದ ಪಶ್ಚಿಮ ಜೈಂಟಿಯಾ ಗುಡ್ಡಗಳ ಜಿಲ್ಲೆಯಲ್ಲಿರುವ ಭಾರತ ಮತ್ತು ಬಾಂಗ್ಲಾದೇಶದ ನಡುವಿನ ಕೆಲವು ರಸ್ತೆ ಗಡಿ ದಾಟು ಸ್ಥಳಗಳಲ್ಲಿ ಒಂದು. ಡಾಕಿ ಐಸಿಪಿಯ ಅಡಿಗಲ್ಲನ್ನು ಜನೆವರಿ ೨೦೧೭ರಲ್ಲಿ ಸ್ಥಾಪಿಸಲಾಯಿತು. ಇದನ್ನು ಮುಖ್ಯವಾಗಿ ಬಾಂಗ್ಲಾದೇಶಕ್ಕೆ ಕಲ್ಲಿದ್ದಲು ಸಾಗಾಣಿಕೆಗೆ ಬಳಸಲಾಗುತ್ತದೆ. ಅತ್ಯುಚ್ಛ್ರಾಯ ಋತುವಿನಲ್ಲಿ ಪ್ರತಿದಿನ ಸುಮಾರು ೫೦೦ ಟ್ರಕ್‍ಗಳು ಗಡಿರೇಖೆಯನ್ನು ದಾಟುತ್ತವೆ.

ಆಸಕ್ತಿಯ ಸ್ಥಳಗಳು

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 About Dawki
 About Dawki Bridge

ಮೇಘಾಲಯ
ಂ

ಯೋಗವಾಹ ಅಕ್ಷರಗಳನ್ನು ಅಕ್ಷರಮಾಲೆಯ ಶುದ್ಧಾಕ್ಷರಗಳು ಎಂದು ಕರೆಯುವುದಕ್ಕಿಂತ ಭಾಷೆಯಲ್ಲಿ ಕೇಳಿ ಬರುವ ಧ್ವನಿಗಳು ಯೋಗವಾಹಗಳು ಎಂದು ಮನ್ನಣೆ ನೀಡಲಾಗಿದೆ.

ಕೇಶಿರಾಜ ಯೋಗವಾಹಗಳನ್ನು ಸ್ವರಗಳಿಂದ ಪ್ರತ್ಯೇಕವಾಗಿ ವಿಭಾಗಿಸಿ, ನಾಲ್ಕು ಭಾಗ ಮಾಡಿಕೊಳ್ಳುತ್ತಾನೆ.

ಅನುಸ್ವಾರ 
‘೦’ - ಉದಾ : ಅಂ, ಡಂ, ಕಂ, ಗಂ. ಪದಗಳಲ್ಲಿ - ಅಂಗಳ,ಗಂಡು, ಕಂದ
ಅನುಸ್ವಾರಗಳು ಸ್ವರಗಳಲ್ಲಿಯೇ ಸೇರಿದ್ದರೂ ಸ್ವರದೊಡನೆ ಉಚ್ಚಾರಗೊಳ್ಳುವ ಅನುಸ್ವಾರವನ್ನು ಸ್ವರಾಂಗವೆಂದೂ, ವ್ಯಂಜನದೊಢನೆ ಉಚ್ಚಾರಗೊಳ್ಳುವ ಅನುಸ್ವಾರವನ್ನು ವ್ಯಂಜನಾಂಗವೆಂದೂ ಕರೆಯಲಾಗಿದೆ.

ಅಂ ಕನ್ನಡ ವರ್ಣಮಾಲೆಯ ಮೊದಲನೇ ಯೋಗವಾಹಕವಾಗಿದೆ. ಇದರ ಉಚ್ಚಾರಣೆಯು ಇದರ ನಂತರ ಬರುವ ವ್ಯಂಜನಾಕ್ಷರದ ಮೇಲೆ ಅವಲಂಬಿಸಿರುತ್ತದೆ.
ಉದಾಹರಣೆಗೆ:

ಉಲ್ಲೇಖಗಳು 

ಕನ್ನಡ ಅಕ್ಷರ
ಕಂದಾರಿಯಾ ಮಹಾದೇವ ದೇವಾಲಯ

ಕಂದಾರಿಯಾ ಮಹಾದೇವ ದೇವಾಲಯವು (ದೇವನಾಗರಿ: कंदारिया महादेव मंदिर, ಇದರರ್ಥ "ಗುಹೆಯ ಮಹಾದೇವ") ಭಾರತದ ಮಧ್ಯ ಪ್ರದೇಶ ರಾಜ್ಯದ ಖಜುರಾಹೊದಲ್ಲಿ ಕಂಡುಬರುವ ಮಧ್ಯಕಾಲೀನ ದೇವಾಲಯ ಗುಂಪಿನಲ್ಲಿನ ಅತಿ ದೊಡ್ಡ ಮತ್ತು ಅತ್ಯಂತ ಅಲಂಕೃತ ಹಿಂದೂ ದೇವಸ್ಥಾನವಾಗಿದೆ. ಇದು ಭಾರತದ ಮಧ್ಯಯುಗದಿಂದ ಸಂರಕ್ಷಿತವಾದ ದೇವಾಲಯಗಳ ಅತ್ಯುತ್ತಮ ಉದಾಹರಣೆಗಳಲ್ಲಿ ಒಂದು ಎಂದು ಪರಿಗಣಿತವಾಗಿದೆ. ಈ ದೇವಾಲಯವು ಚಂದೇಲ ಕುಟುಂಬದ ಕುಲದೇವರಾದ ಶಿವನಿಗೆ ಸಮರ್ಪಿತವಾಗಿದೆ.

ಕಂದಾರಿಯಾ ಮಹಾದೇವ ದೇವಾಲಯವು ಪಶ್ಚಿಮ ಸಂಕೀರ್ಣದಲ್ಲಿದ್ದು ೩೧ ಮೀಟರ್ (೧೦೨ ಅಡಿ) ಎತ್ತರವಿದೆ. ಇದು ಖಜುರಾಹೊ ದೇವಾಲಯಗಳ ಸಂಕೀರ್ಣದ ಮೂರು ಗುಂಪುಗಳ ಪೈಕಿ ಅತಿ ದೊಡ್ಡದಾಗಿದೆ. ದೇವಾಲಯಗಳ ಈ ಪಶ್ಚಿಮ ಗುಂಪನ್ನು "ಷಟ್ಕೋನದ ವಿಶ್ವ ವಿನ್ಯಾಸಕ್ಕೆ" ಹೋಲಿಸಲಾಗಿದೆ ಮತ್ತು ಶಿವನ ಮೂರು ರೂಪಗಳನ್ನು ಪ್ರತಿನಿಧಿಸುತ್ತದೆ. ದೇವಾಲಯದ ವಾಸ್ತುಕಲೆಯು ದ್ವಾರಮಂಟಪಗಳು ಹಾಗೂ ಗೋಪುರಗಳ ಒಟ್ಟುಗೂಡಿಕೆಯಾಗಿದೆ ಮತ್ತು ಶಿಖರದಲ್ಲಿ ಅಂತ್ಯಗೊಳ್ಳುತ್ತದೆ. ಈ ವೈಶಿಷ್ಟ್ಯವು ಮಧ್ಯ ಭಾರತದ ದೇವಾಲಯಗಳಲ್ಲಿ ೧೦ನೇ ಶತಮಾನದಿಂದ ಮುಂದಕ್ಕೆ ಸಾಮಾನ್ಯವಾಗಿತ್ತು.

ಉಲ್ಲೇಖಗಳು

ಗ್ರಂಥಸೂಚಿ

ಹೆಚ್ಚಿನ ಓದಿಗೆ 

 Michell, George; Singh, Snehal. Hindu temples of India (PDF)
 Surface, Space and Intention: The Parthenon and the Kandariya Mahadeva. Gregory D. Alles. History of Religions, Vol. 28, No.1, August 1988, pp. 1–36.

ಹೊರಗಿನ ಕೊಂಡಿಗಳು 
 Website with pictures of the Kandariya Mahadeva temple.
 The architecture of Khajuraho temples 
 William J. Jackson, Academia website
 Detailed Article on Kandariya Mahadeva Temple. 

ದೇವಾಲಯಗಳು
ಸರ್ಕಾರಿ ಕಲಾ ಕಾಲೇಜು, ಅಂಬೇಡ್ಕರ್‌ ವೀಧಿ

ಸರ್ಕಾರಿ ಕಲಾ ಕಾಲೇಜು ಬೆಂಗಳೂರಿನ ಹೃದಯ ಭಾಗದಲ್ಲಿ ಅಂಬೇಡ್ಕರ್‌ ವೀಧಿಯಲ್ಲಿ ನೆಲೆಗೊಂಡಿರುವ ಐತಿಹಾಸಿಕ ಕಟ್ಟಡವಾಗಿದೆ. ಬ್ರಿಟೀಷ್‌ ಭಾರತದ ಆಳ್ವಿಕೆಯಲ್ಲಿ ಇದನ್ನು ಸ್ಥಾಪಿಸಲಾಯಿತು. ಆರಂಭದಲ್ಲಿ ಇದನ್ನು ಹೈಸ್ಕೂಲ್‌ ಎಂತಲೂ ನಂತರ 1927 ರಲ್ಲಿ ಇದನ್ನು ಇಂಟರ್‌ಮೀಡಿಯೇಟರ್‌ ಕಾಲೇಜು ಎಂತಲೂ ಕರೆಯಲಾಯಿತು.

ಧ್ಯೇಯ
ನೈತಿಕ ಉನ್ನತ ಕಲಿಕೆಯ ಮೂಲಕ ಸಾಮಾಜಿಕ ನ್ಯಾಯ, ಸಹಿಷ್ಣುತೆ ಮತ್ತು ಸಾರ್ವತ್ರಿಕ ಜ್ಞಾನ ಮೂಡಿಸಿವುದು. ಅದರ ಮೂಲಕ ಮುಂದಿನ ತಲೆಮಾರಿನ ಕಲಿಯುವವರನ್ನು ಕ್ರಿಯಾತ್ಮಕ ಮತ್ತು ಸಶಕ್ತ ಯುವಶಕ್ತಿಯಾಗಿ ಪರಿವರ್ತಿಸಲು ಉತ್ತೇಜಿಸುವುದು.

ವಿಭಾಗಗಳು

ಕಲಾ ವಿಭಾಗ

 ಇತಿಹಾಸ ವಿಭಾಗ
 ರಾಜ್ಯಶಾಸ್ತ್ರ ವಿಭಾಗ
 ಅರ್ಥಶಾಸ್ತ್ರ ವಿಭಾಗ
 ಕನ್ನಡ ಅಧ್ಯಯನ ವಿಭಾಗ
 ಆಂಗ್ಲ ಅಧ್ಯಯನ ವಿಭಾಗ
 ಸಮಾಜಶಾಸ್ತ್ರ ವಿಭಾಗ
 ಪತ್ರಿಕೋದ್ಯಮ ಮತ್ತು ದೃಶ್ಯಕಲಾ ವಿಭಾಗ
 ಭೂಗೋಳಶಾಸ್ತ್ರ ವಿಭಾಗ

ಉದ್ಧೇಶಗಳು
 ಉನ್ನತ ಶಿಕ್ಷಣ ಕಲಿಯುವವರಿಗೆ ಆರೋಗ್ಯಕರ ಮತ್ತು ಸಂಶೋಧನಾ ಸ್ನೇಹಿ ಶೈಕ್ಷಣಿಕ ವಾತಾವರಣವನ್ನು ನಿರ್ಮಿಸುವುದು.
 ವಯುಕ್ತಿಕ ಕೌಶಲ್ಯವನ್ನು ವೃದ್ಧಿಸುವ ಮೂಲಕ ಎಲ್ಲರಿಗೂ ಸಮಾನ ಅವಕಾಶಗಳನ್ನೊದಗಿಸುವುದು.
 ಶಿಕ್ಷಣದಲ್ಲಿ ಪಾರದರ್ಶಕತೆಯನ್ನು ಕಾಪಾಡುವುದು.

ಪ್ರಶಸ್ತಿಗಳು
NAAC ನಿಂದ ʼಬಿ++ʼ ಮಾನ್ಯತೆಯನ್ನು ಪಡೆದಿದೆ.

ಉಲ್ಲೇಖ

ಶೈಕ್ಷಣಿಕ ಸಂಸ್ಥೆಗಳು
ರಾಷ್ಟ ಹಾಗೂ ನಾಯಕರು

೧. ಮಹಿಳೆಯರು ಬಂಡಾಯಗಾರರಾಗಿ :- 

ವಿಯಟ್ನಾಂನಲ್ಲಿ ಮಹಿಳೆಯರು ಸಾಂಪ್ರದಾಯಕವಾಗಿ ಚೀನಾಕ್ಕಿಂತ ಹೆಚ್ಚಿನ ಸಮಾನತೆಯನ್ನು ಅನುಭವಿಸಿದರು. ವಿಶೇಷವಾಗಿ  ಕೆಳವರ್ಗದವರಲ್ಲಿ ಆದರೆ ಅವರು ಸೀಮಿತರಾಗಿದ್ದರು. ಅವರ ಭವಿಷ್ಯವನ್ನು ನಿರ್ದರಿಸುವ ಸ್ವಾತಂತ್ರ್ಯ ಮತ್ತು ಸಾರ್ವಜನಿಕ ಜೀವನದಲ್ಲಿ ಯಾವುದೇ ಪಾತ್ರವನ್ನು ವಹಿಸಲಿಲ್ಲ. ರಾ‍‍‍‍‍ಷ್ಟೀಯತೆವಾದಿ ಚಳುವಳಿ ಬೆಳೆದಂತೆ ಮಹಿಳೆಯರ ಸ್ದಾನಮಾನ ಬಂದಿತು. ಪ್ರಶ್ನಿಸಲಾಗಿದೆ ಮತ್ತು ಸ್ತ್ರೀತ್ವದ ಹೂಸ ಚಿತ್ರಣ ಹೊರಹೊಮ್ಮಿತು. ಬರಹಗಾರರು ಮತ್ತು ರಾಜಕೀಯ ಚಿಂತಕರು ಸಾಮಾಜಿಕ ವಿರುದ್ದ ದಂಗೆ ಎದ್ದ ಮಹಿಳೆಯರನ್ನು ಆದಶೀಸಿಕರೀಸಲು ಪ್ರಾರಂಭಸಿದರು. ರೂ.ತಿಂಗಳು. ೧೯೩೦ ದಶಕದಲ್ಲಿ ನಾಟ್ ಲಿನ್ಹ್ ಅವರ ಪ್ರಸಿದ್ದ ಕಾದಂಬರಿ ಹಗರಣಕ್ಕೆ ಕಾರಣವಾಯಿತು ಏಕೆಂದರೆ ಅದು ಮಹಿಳೆಯು ಬಲವವಂತದ ಮದುವೆಯನ್ನು ತೊರೆದು ಮದುವೆಯಾಗುವುದನ್ನು ತೊರಿಸಿದೆ ಅವಳಾ ಆಕೆಯ ಯಾರಾದರು ರಾಷ್ಟೀಯವಾದಿಲ್ಲಿ ತೋಡಗಿಸಿಕೊಡವರು ರಾಜಕೀಯ. ಸಾಮಾಜೀಕ ಸಂಪ್ರದಾಯಗಳ ವಿರುದ್ದದ  ದಂಗೆ ಆಗಮನವನ್ನು ಗುರುತಿಸಿತು ವಿಯಟ್ನಮೀಸ್ ಸಾಮಾಜದ ಹೊಸ ಮಹಿಳೆ

೨ ವಾರಿಯರ್ಸ ಆಗಿ ಮಹಿಳೆಯರು

೧೯೬೦ ರ ದಶಕದಲ್ಲಿ ನಿಯತಕಾಲಿಕೆಗಳು ಮತ್ತು ನಿಯತಕಾಲಿಕಗಳಲ್ಲಿನ ಚಾಯ ಚಿತ್ರಗಳು ಮಹುಳೆರನ್ನು ತೋರಿನಿದವು ಕೆಚ್ಚೆದೆಯ ಹೋರಾಟಗಾರರಾಗಿ ಮಹಿಳ ಮಿಲಿಟರಿಯ ಶೂಟಿಂಗ್ ಚಿತ್ರಗಳು ಇದ್ದವು ಡೌನ್ ಪ್ಲೇನ್ಸ್ ಅವರನ್ನು ಯವಕರು ಬಲಿಷ್ಠರು ಎಂದು ಚಿತ್ರಿಸಾಲಾಗಿದೆ.

೩. ಶಾಂತಿ ಮತ್ತು ಸಮಯ ಪಾಲನೆಯಲ್ಲಿ ಮಹಿಳೆಯರು:- 

೧೯೭೦ ಹೊತ್ತಿಗೆ , ಶಾಂತಿ ಮಾತುಕತಗಳು ಪ್ರಾಂರಭವಾಗುತಿದ್ದಂತೆ ಮತ್ತು ಅಂತ್ಯ ಗೊಂಡವು. ಯುದ್ದವು ಅತ್ತರದಲ್ಲಿ ತೊರುತ್ತದೆ, ಮಹಿಳೆಯರನ್ನು ಇನ್ನೂ ಮುಂದೆ ಯೋದರಂತೆ ಪ್ರತಿನಿದಿಸುವಲ್ಲ ಈಗ ಕಾಮೀ‍ಕರಾಗಿ ಮಹಿಳೆಯರ ಚಿತ್ರಣವು ಮೇಲುಗ್ಐ ಸಾಧಿಸಲು ಪ್ರಾರಂಭಿಸುತ್ತದೆ. ಅವರು ಸಹಾಕಾರ ಸಂಘಗಳು ಹೋರಾಟಗಾರರಗಿಂತ ಹೆಚ್ಚಾಗಿ ಕಾಯ‍ ನಿವ‍ಹಿಸುತ್ತಿದರು

ರಾಜಕೀಯ
ಚರಿತ್ ಬಾಳಪ್ಪ ಪೂಜಾರಿ (ನಟ)

ಚರಿತ್ ಬಾಳಪ್ಪ ಪೂಜಾರಿ ಅಲಿಯಾಸ್ ಚರಿತ್ ತಲ್ವಾರ್(ಜನನ:೧೩ ಆಗಸ್ಟ್ ೧೯೮೫) ಇವರು ಭಾರತೀಯ ದೂರದರ್ಶನ ನಟ ಹಾಗೂ ಮಾಡೆಲ್. ಇವರು ಕಿರುತೆರೆಗೆ ಪಾದಾರ್ಪಿಸಿದ್ದು ಲವ್ ಲವಿಕೆ ಎಂಬ ಧಾರವಾಹಿಯ ಮೂಲಕ. ಇಲ್ಲಿ ಅಭಿಯಿಸಿದ ಇವರು ಲಕ್ಕಿ ಎಂದೇ ಹೆಸರುವಾಸಿಯಾಗಿದ್ದರು. ನಂತರ ಅಮ್ಮ ಎಂಬ ಧಾರವಾಹಿಯಲ್ಲಿ ನವೀನ್ , ಸರ್ಪ ಸಂಬಂಧ ಎಂಬ ಧಾರವಾಹಿಯಲ್ಲಿ ಭರಣ ಮತ್ತು ಮುದ್ದುಲಕ್ಷ್ಮಿ ಎಂಬ ಧಾರವಾಹಿಯಲ್ಲಿ ಡಾ||ಧ್ರುವಂತ್ ಎಂಬ ಪಾತ್ರವನ್ನು ವಹಿಸಿ ನಟಿಸಿದ್ದಾರೆ. ಹೀಗೆ ನಟನಾ ಕ್ಷೇತ್ರದಲ್ಲಿ ಇವರು ಎರಡು ಬಾರಿ ಅತ್ಯುತ್ತಮ ನಟ ಮತ್ತು ತನ್ನ ನಟನೆಗಾಗಿ ಮೋಸ್ಟ್ ಪ್ರಾಮಿಸಿಂಗ್ ಲೀಡ್ ಪ್ರಶಸ್ತಿಯನ್ನು ಗೆದ್ದಿದ್ದಾರೆ.

ಜನನ , ಆರಂಭಿಕ ಜೀವನ ಮತ್ತು ಶಿಕ್ಷಣ
ಇವರು ೧೩ ಆಗಸ್ಟ್ ೧೯೮೫ ರಂದು ಬಂಟ್ವಾಳ ತಾಲೂಕಿನ ದಕ್ಷಿಣ ಕನ್ನಡಜಿಲ್ಲೆಯಲ್ಲಿ ಜನಿಸಿದರು. ಇವರ ತಂದೆ ಬಾಳಪ್ಪ ಪೂಜಾರಿ ಮತ್ತು ತಾಯಿ ಪ್ರೇಮ ಬಾಳಪ್ಪ. ಇವರು ತಮ್ಮ ಪ್ರಿಕೆಜಿ ಶಿಕ್ಷಣವನ್ನು ಬಂಟ್ವಾಳದ ಶಾಲೆಯಲ್ಲಿ ಪಡೆದು, ಕೊಡಗಿನ ಕೊಡ್ಲಿಪೇಟೆ ಶಾಲೆಯಲ್ಲಿ ಪ್ರಾಥಮಿಕ ಮತ್ತು ಪ್ರೌಢ ಶಿಕ್ಷಣವನ್ನು , ಶನಿವಾರ ಸಂತೆ ಕಾಲೇಜಿನಲ್ಲಿ ಪದವಿಪೂರ್ವ ಶಿಕ್ಷಣವನ್ನು ಪದವಿ ಮತ್ತು ಎಂ.ಬಿ.ಎ ನಲ್ಲಿ ಸ್ನಾತ್ತಕೋತ್ತರ ಪದವಿ ಶಿಕ್ಷಣವನ್ನು ನಿಟ್ಟೆ ಯುನಿವರ್ಸಿಟಿಯಲ್ಲಿ ಪೂರ್ಣಗೊಳಿಸಿದರು. ಬಂಟ್ವಾಳದಲ್ಲಿ ಹುಟ್ಟಿದರೂ ಇವರು ತಮ್ಮ ಪ್ರಾಥಮಿಕ ಪ್ರೌಢ ಶಿಕ್ಷಣವನ್ನು ಕೊಡಗಿನಲ್ಲಿ ಪಡೆದು ನಂತರದ ಶಿಕ್ಷಣವನ್ನು ಕರಾವಳಿಯಲ್ಲಿ ಪಡೆಯುತ್ತಾರೆ.

ವೃತ್ತಿಜೀವನ
ಎಂ.ಬಿ.ಎ ಪದವಿ ಶಿಕ್ಷಣ ಪಡೆದ ನಂತರ ಚರಿತ್ ಇವರು ಮೊದಲಿಗೆ ಹೆಚ್.ಎಸ್.ಬಿ.ಸಿ ಎಂಬ ಮಲ್ಟಿನ್ಯಾಷನಲ್ ಕಂಪನಿ ಬೆಂಗಳೂರಿನಲ್ಲಿ ಉದ್ಯೋಗಕ್ಕೆ ಸೇರಿಕೊಂಡರು. ಒಂದಷ್ಟು ಕಾಲ ಕೆಲಸ ಮಾಡಿದ ಬಳಿಕ ವಿಮಾನದಲ್ಲಿ ಕ್ಯಾಬಿನ್ ಕ್ರೂ ಆಗಿಯೂ ಕಾರ್ಯನಿರ್ವಹಿಸಿದರು. ಹೀಗೆ ಹಲವಾರು ಸಂಸ್ಥೆಗಳಲ್ಲಿ ಕೆಲಸ ಮಾಡುತ್ತಿರುವಾಗಲೇ ನಟನೆ ಮತ್ತು ಮಾಡೆಲಿಂಗ್ ನತ್ತ ಆಸಕ್ತಿ ಇವರಲ್ಲಿ ಹುಟ್ಟುತ್ತದೆ. ಕೈ ತುಂಬಾ ಸಂಬಳ ಸಿಕ್ಕರೂ ಆ ಉದ್ಯೋಗವನ್ನು ಬಿಟ್ಟು ಇವರು ನಟನೆಯ ಕಡೆಗೆ ಮುಖ ಮಾಡಿದರು.

ಕಿರುತೆರೆಯಲ್ಲಿ ಚರಿತ್
ನಟನೆ ಮತ್ತು ಮಾಡೆಲಿಂಗ್ ನಲ್ಲಿ ಚಿಕ್ಕದಿನಿಂದಲೇ ಆಸಕ್ತಿಯನ್ನು ಹೊಂದಿದ್ದ ಇವರು ಕೈ ತುಂಬಾ ಸಂಬಳವಿರುವ ಉದ್ಯೋಗವನ್ನ ಬಿಟ್ಟು ೨೦೧೫ ರಲ್ಲಿ ವಿನು ಬಳಂಜ ನಿರ್ದೇಶನದ ಲವ್ ಲವಿಕೆ ಎಂಬ ಕನ್ನಡ ಧಾರವಾಹಿಯಲ್ಲಿ ಮೊದಲ ಬಾರಿಗೆ ನಟಿಸುತ್ತಾರೆ. ಈ ಧಾರವಾಹಿ ಜೀ ಕನ್ನಡ ಚಾನಲ್ ನಲ್ಲಿ ಪ್ರಸಾರವಾಗುತ್ತಿತ್ತು. ಇಲ್ಲಿ ಲಕ್ಕಿ ಎಂಬ ಪಾತ್ರದಲ್ಲಿ ನಟಿಸಿದ ನಂತರ ೨೦೧೬ ರಲ್ಲಿ ಸ್ಟಾರ್ ಸುವರ್ಣ ವಾಹಿನಿಯಲ್ಲಿ ಪ್ರಸಾರವಾಗುತ್ತಿದ್ದಅಮ್ಮ ಎಂಬ ಧಾರವಾಹಿಯಲ್ಲಿ ನವೀನ್ ಎಂಬ ಪಾತ್ರದಲ್ಲಿ , ನಂತರ ಕಲರ್ಸ್ ಸೂಪರ್ ನಲ್ಲಿ ಪ್ರಸಾರವಾಗುತ್ತಿದ್ದಸರ್ಪ ಸಂಬಂಧ ಎಂಬ ಧಾರವಾಹಿಯಲ್ಲಿ ಭರಣ ಎಂಬ ಪಾತ್ರದಲ್ಲಿ ನಟಿಸಿದರು. ತದನಂತರ ೨೦೧೮ ರಿಂದ ೨೦೨೧ರ ತನಕ ಸ್ಟಾರ್ ಸುವರ್ಣ ದಲ್ಲಿ ಪ್ರಸಾರವಾಗುತ್ತಿದ್ದ ಮುದ್ದುಲಕ್ಷ್ಮಿ ಎಂಬ ಧಾರವಾಹಿಯಲ್ಲಿ ಡಾ||ಧ್ರುವಂತ್ ಎಂಬ ಪಾತ್ರದಲ್ಲಿ ನಟಿಸಿದ್ದಾರೆ.

ವೈವಾಹಿಕ ಜೀವನ
ಚರಿತ್ ಇವರು ೨೦೧೭ ರಲ್ಲಿ ನವೆಂಬರ್ ೩೦ ರಂದು ಮಂಜುಶ್ರೀ ಅವರನ್ನು ವಿವಾಹವಾದರು.

ಅಭಿನಯಿಸಿದ ಧಾರವಾಹಿಗಳ ಪಟ್ಟಿ

ಪ್ರಶಸ್ತಿಗಳು
 ಸಿ.ಎಚ್.ಎಸ್.ಬಿ.ಸಿ ನಲ್ಲಿ ಲೆರ್ನಿಂಗ್ ಆಫ್ ಚಾಂಪಿಯನ್ ಪ್ರಶಸ್ತಿ.
 ಡೆಲ್ ಸಂಸ್ಥೆಯಿಂದ ಅಚೀವ್ಮೆಂಟ್ ಅವಾರ್ಡ್.
 ಮೋಸ್ಟ್ ಪ್ರಾಮಿಸಿಂಗ್ ಲೀಡ್ ಅವಾರ್ಡ್.
 ಅಮ್ಮ ಧಾರವಾಹಿಯಲ್ಲಿನ ನಟನೆಗಾಗಿ ಅತ್ಯುತ್ತಮ ನಾಯಕ ನಟ ಪ್ರಶಸ್ತಿ

ಉಲ್ಲೇಖಗಳು

ಭಾರತೀಯ ನಟರು
ಕಿರುತೆರೆ ನಟನಟಿಯರು
ರಮಾಪುರ ಮಹಾಲಕ್ಷ್ಮಿ ದೇವಾಲಯ

ರಮಾಪುರ ಎಂಬ ಹಳ್ಳಿ  ಕನಾ೯ಟಕದ ರಾಜ್ಯದ ಚಿಕ್ಕಿಬಳ್ಳಾಪುರ ಜಿಲ್ಲೆಯಲ್ಲಿದೆ ಕುಮುದ್ವತಿಯ ದಡದಲ್ಲಿದೆ ಬೆಂಗಳೂರಿನಿಂದ ೮೭ ಕಿ.ಲೂ ತುಮಾಕೂರಿನಿಂದ ೫೯ ಕಿ.ಲೋ   

ಜಿಲ್ಲಾ ಕೇಂದ್ರದಿಂದ ೪೩ ಕಿ.ಲೋ ದೂರದಲ್ಲಿದೆ

ಇತಿಹಾಸ 
ರಮಾಪುರವನ್ನು ಪಾಪಗಾನಹಳ್ಳಿ ಎಂದು ಕರೆಯುತ್ತಿದ್ದರು ೩ನೇ ಬಲ್ಲಾಳ ಹೋಯ್ಸಳ ವಂಶದ  ಕೊನೆಯ ಚಕ್ರವತಿ೯ ೩ನೇ ನರಸಿಂಹನ ಮಗ ೧೨೯೨-೧೩೪೨  ವೀರಬಲ್ಲಾಳ

ಎಂದೇ ಪ್ರಸಿದ್ದನಾಗಿದ್ದನು  ಇವನ ಆಳ್ವಿಕೆಗೆ  ಒಳಪಟ್ಟಿತ್ತು

ಶಾಸನಗಳ ಪ್ರಕಾರ 
ಶಾಸನಗಳ ಪ್ರಕಾರ ಈ ನಗರ ಪಾಪನಗರಿಪುರಿ (ಪಾಪನಾಗನಹಳ್ಳೀ ) ಎಂದು ಕರೆಯುತ್ತಿದ್ದರು .ಆಗಿನ ಕಾಲಕ್ಕೆ ಇದು ವಾಣಿಜ್ಯ ಕೇಂದ್ರವಾಗಿತು .

ದೊಡ್ಡ ಸೈನ್ಯ  ಇತ್ತು  ಸುತ್ತಮುತ್ತಲ್ಲಿನ ಜನರು ವ್ಯಾಪರಸ್ಥರು ವ್ಯಾಪರಕ್ಕಾಗಿ ಬರುತ್ತಿದ್ದರು ಎಂದು ವರಹಾಮುದ್ರ ಶಾಸನದಲ್ಲಿ ನಂತರ ವೀರಕಲ್ಲು 

ಕಾಣಬಹುದು ಇದಕ್ಕೆ ಪೂರಕವಾಗಿ ಕಂದಾಯ ಭೂದಾಖಲೆಗಳ್ಳಿ ಉಲ್ಲೇಖವಾಗಿದೆ

.    ಈ   ಪ್ರದೇಶದಲ್ಲಿ ಮನೆಯ ಕಟ್ಟುವ ಸಮಯದಲ್ಲಿ ಜನರು ಬಳಸುತ್ತಿರುವ ವಸ್ತುಗಳು ಅಂದರೆ ಮಡಿಕೆಗಳು ಅಸ್ಥಿಪಂಜರಗಳು ತಲೆಯ ಬುರಡೆಗಳು ದೊರಕ್ಕಿದೆ.

ಮುಖ್ಯ ಆಕಷ೯ಣೆಗಳು 
ರಮಾಪುರ ವರಲಕ್ಷ್ಮೀದೇವಾಲಯ ಆವರಣವೇ  ಮುಖ್ಯ ಆಕಷ೯ಣೆ  ಶಿಲ್ಪಕಲೆಗೆ ನಿದ೯ಶನವಾಗಿದೆ   

ಕದಿರಿಯ ಲಕ್ಷ್ಮೀನರಸಿಂಹ ಸ್ವಾಮಿಯ ಸ್ತಂಭ 

ವೀರಭದ್ರನ ದೇವಾಸ್ಥಾನ 

ಮುಖ್ಯ ದ್ವಾರಕ್ಕೆ ಎದುರಿಗೆ ಗರುಡುಗಂಭ 

ಮಾರಮ್ಮತಾಯಿಯ ದೇವಾಸ್ಥಾನ

ವಾಸ್ತುಶಿಲ್ಪ                         
ದೇವಾಲಯ ಗಭ೯ಗುಡಿಯು ಪೂವ೯ ಪಶಿ೯ಮವಾಗಿ ೧೩ ಅಡಿ ಉತ್ತರ  ದಕ್ಷಿಣವಾಗಿ ೧೩ ಅಡಿ ಮೊಗಸಾಲೆ ೨೭ ಅಡಿ ಉದ್ದ ೨೭ ಅಗಲ  ಕುಎಳಿತುಕೊಳ್ಳು ಅನುಕೂಲವಾಗಿದೆ ೨೨ ಕಂಬಗಳು ನಿಮಿ೯ಸಲಾಗಿದೆ ಒಂದೂಂದು ಕಂಬವು ೧೨ ಅಡಿಯ ಎತ್ತರದಲ್ಲಿದೆ 

ವಿಮಾನ ಗೋಪುರ 

ಇದು ಕೆಳಗಿನಿಂದ ೨೪ ಅಡಿಯ ಎತ್ತರವಿದೆ ಸುತ್ತಳತೆಯು ೨೭ಅಡಿಯಲ್ಲಿ ವ್ಯಾಪಿಸಿ ಸುಂದರವಾಗಿದೆ  ದ್ರಾವಿಡ ಶೈಲಿಯಲ್ಲಿದೆ  ಅಮೈತ ಶಿಲೆಯಿಂ. 

ಕೂಡಿದೆ

ಉಲ್ಲೇಖ 

 https://www.karnataka.com/tumkur/mahalakshmi-temple-goravanahalli/
 https://www.tripadvisor.in/Attraction_Review-g858478-d2651142-Reviews-Goravanahalli_Maha_Lakshmi_Temple-Tumkur_Tumkur_District_Karnataka.html

ದೇವಾಲಯಗಳು
ಟಾಜ್‍ಪುರ್

ಟಾಜ್‍ಪುರ್ ಭಾರತದ ಪಶ್ಚಿಮ ಬಂಗಾಳ ರಾಜ್ಯದ ಪೂರ್ವ ಮೇದಿನೀಪುರ್ ಜಿಲ್ಲೆಯಲ್ಲಿ, ಬಂಗಾಳ ಕೊಲ್ಲಿಯ ತೀರದ ಮೇಲೆ ದೀಘಾ ಹತ್ತಿರ ಸ್ಥಿತವಾಗಿದೆ. ಟಾಜ್‍ಪುರ್ ಮಂದಾರ್‌ಮನಿ ಮತ್ತು ಶಂಕರ್‌ಪುರ್ ನಡುವೆ ಇದೆ. ಟಾಜ್‍ಪುರ್ ರಾಜ್ಯದ ರಾಜಧಾನಿ ಕೊಲ್ಕತ್ತದಿಂದ ೧೭೨.೯ ಕಿ.ಮಿ. ದೂರದಲ್ಲಿದೆ. ಇದು ಕೊಂಟಾಯ್ ಉಪವಿಭಾಗ ಪ್ರದೇಶದಡಿ ಸ್ಥಿತವಾಗಿದೆ.

ಜೊತೆಗೆ ಟಾ‍ಜ್‍ಪುರ್ ಕೃತಕ ಮೀನುಗಾರಿಕೆಗೆ ಸಮರ್ಪಿತವಾದ ಸುಮಾರು ೪೦೦ ಎಕರೆ ಭೂಮಿಯನ್ನು ಹೊಂದಿದೆ. ಈ ಪ್ರದೇಶದಲ್ಲಿ ಅನೇಕ ಭೇರಿ ಗಳು ಅಥವಾ ಮೀನಿನ ಕೊಳಗಳಿವೆ. ಪ್ರವಾಸಿ ಆಕರ್ಷಣೆಯಾಗಿ, ಇದು ತುಲನಾತ್ಮಕವಾಗಿ ಹೊಸದಾಗಿದ್ದು ದೀಘಾ ಮತ್ತು ಮಂದಾರ್‌ಮನಿಗೆ ಹೋಲಿಸಿದರೆ ಕಡಿಮೆ ಸಂಖ್ಯೆಯಲ್ಲಿ ಹೋಟೆಲ್‌ಗಳನ್ನು ಹೊಂದಿದೆ. ಬೀಚ್ ಸ್ವಚ್ಛವಾಗಿದ್ದು ಅಸಂಖ್ಯಾತ ಕೆಂಪು ಏಡಿಗಳಿಗೆ ಮನೆಯಾಗಿದೆ. ಪಶ್ಚಿಮ ಬಂಗಾಳ ಸರ್ಕಾರ ಮತ್ತು ಕೇಂದ್ರ ಸರ್ಕಾರಗಳು ಈ ಪ್ರದೇಶದಲ್ಲಿ ಟಾ‍ಜ್‍ಪುರ್ ಬಂದರನ್ನು ನಿರ್ಮಿಸಲು ನಿರ್ಧರಿಸಿದವು.

ಉಲ್ಲೇಖಗಳು 

ಬೀಚ್‍ಗಳು
ಪಶ್ಚಿಮ ಬಂಗಾಳ
ಬಂದಡ್ಕ

‌
ಬಂದಡ್ಕ ಎಂಬುದು ಭಾರತ ದೇಶದ ಕೇರಳ ರಾಜ್ಯದ ಉತ್ತರತುದಿಯ ಕಾಸರಗೋಡು ಜಿಲ್ಲೆಯ ಒಂದು ಸಣ್ಣ ಪಟ್ಟಣವಾಗಿದೆ. ಬಂದಡ್ಕದಲ್ಲಿ ಕೋಟೆ ಇರುವ ಕಾರಣ ಕೊಟೆಕ್ಕಾಲ್ ಎಂದೂ ಕರೆಯುತ್ತಾರೆ. ಇದು ಕುತ್ತಿಕೋಲು ‌ಗ್ರಾಮ ಪಂಚಾಯತ್‌ನ ವ್ಯಾಪ್ತಿಗೆ ಬರುತ್ತದೆ. ಇದು ಉತ್ತರ ಕೇರಳದ ಮಲೆನಾಡು ಪ್ರದೇಶದ ಭಾಗವಾಗಿದೆ. ಈ ಪ್ರದೇಶವು ಜಿಲ್ಲಾ ಕೇಂದ್ರವಾದ ಕಾಸರಗೋಡಿನಿಂದ ೩೭ ಕಿ.ಮೀ ಪೂರ್ವ ಭಾಗದಲ್ಲಿ ಹಾಗೂ ರಾಜ್ಯ ರಾಜಧಾನಿ ತಿರುವನಂತಪುರಂನಿಂದ ೫೯೨ ಕಿ.ಮೀ. ದೂರದಲ್ಲಿದೆ. ಬಂದಡ್ಕದ ಅಂಚೆ ಪಿನ್‌ಕೋಡ್ ೬೭೧೫೪೧ ಮತ್ತು ಅಂಚೆಯ ಪ್ರಧಾನ ಕಚೇರಿ ಚೆಂಗಳದಲ್ಲಿದೆ.

ಭೌಗೋಳಿಕತೆ ಮತ್ತು ಜನಸಂಖ್ಯೆ 
ಸಾಂಸ್ಕೃತಿಕ ಮತ್ತು ಶಿಕ್ಷಣ ಕ್ಷೇತ್ರಗಳಲ್ಲಿ ಕಾಸರಗೋಡು ಜಿಲ್ಲೆಯ ಅಗ್ರಗಣ್ಯ ಪ್ರದೇಶಗಳಲ್ಲಿ ಬಂದಡ್ಕವೂ ಪ್ರಮುಖವಾಗಿದೆ. ಇಲ್ಲಿನ ಜನರ ಪ್ರಧಾನವಾಗಿ ಕೃಷಿಯನ್ನು ಅವಲಂಬಿಸಿ ಬದುಕುತ್ತಿದ್ದಾರೆ. ಈ ಪ್ರದೇಶವು ಹಿಂದೂ, ಇಸ್ಲಾಂ, ಕ್ರೈಸ್ತ ಜನಾಂಗದ ಜನರ ಸಾಮರಸ್ಯದ ಕೇಂದ್ರವಾಗಿದೆ. ೨೦೧೧ರ ಭಾರತದ ಜನಗಣತಿಯ ಪ್ರಕಾರ ಬಂದಡ್ಕವು ಒಂದು ಗ್ರಾಮ ಪ್ರದೇಶವಾಗಿದೆ. ಇಲ್ಲಿನ ಸಾಕ್ಷರತೆಯ ಪ್ರಮಾಣವು ೭೮.೫೨ ಶೇಕಡ ಆಗಿದೆ. ಜನಗಣತಿಯ ಪ್ರಕಾರ ಬಂದಡ್ಕವು ೭,೮೨೪ ಜನಸಂಖ್ಯೆಯನ್ನು ಹೊಂದಿದೆ. ಇದೇ ಜನಗಣತಿಯ ಪ್ರಕಾರ ಪುರುಷರ ಸಂಖ್ಯೆ ೩,೮೯೩ (ಶೇಕಡಾ. ೪೯.೭೫) ಹಾಗೂ ಸ್ತ್ರೀಯರ ಸಂಖ್ಯೆ ೩೯೩೧ (ಶೇಕಡಾ. ೫೦.೨೪) ಆಗಿದೆ. 

ಪಡುಪ್ಪು (2 ಕಿ.ಮೀ), ಪಾಣತ್ತೂರ್ (15‌ ಕಿ.ಮೀ), ಕುತ್ತಿಕೋಲ್ (9 ಕಿ.ಮೀ) ಮತ್ತು ಕರ್ನಾಟಕದ ಸುಳ್ಯ (20 ಕಿ.ಮೀ) ಬಂದಡ್ಕಕ್ಕೆ ಹತ್ತಿರದ ಪಟ್ಟಣಗಳಾಗಿದೆ. ಬಂದಡ್ಕದ ಪೂರ್ವ ಭಾಗದಲ್ಲಿ ಸುಳ್ಯ, ಪಶ್ಚಿಮಕ್ಕೆ ಕಾಸರ‌ಗೋಡು, ಉತ್ತರದ ಕಡೆಗೆ ಪುತ್ತೂರು, ದಕ್ಷಿಣಕ್ಕೆ ನಿಲೇಶ್ವರ ಇದೆ. ದಶಕಗಳಿಂದ ಇಲ್ಲಿನ ಜನರು ವಿವಿಧ ಅಗತ್ಯಗಳಿಗಾಗಿ ಜಿಲ್ಲಾಕೇಂದ್ರವಾದ ಕಾಸರಗೋಡಿನ ಜೊತೆಗೆ ದಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯವನ್ನು ಆಶ್ರಯಿಸುತ್ತಿದ್ದಾರೆ. 1952ರಲ್ಲಿ ಇಳಂದಿಲ ಸಣ್ಣಯ್ಯ ಮಾಸ್ಟರ್‌ ಅವರಿಂದ ಸ್ಥಾಪಿತವಾದ ಬಂದಡ್ಕ ಸರಕಾರಿ ಹೈಯರ್‌ ಸೆಕೆಂಡರಿ ಶಾಲೆಯು ಇಲ್ಲಿನ ಪ್ರಧಾನ ಶಿಕ್ಷಣ ಕೇಂದ್ರವಾಗಿದೆ. ಬಂದಡ್ಕ ಶ್ರೀ ಸುಬ್ರಮಣ್ಯ ದೇವಾಲಯವು ಇಲ್ಲಿನ ಪ್ರಧಾನ ಆರಾಧನಾ ಕೇಂದ್ರವಾಗಿದೆ. 

ಇಲ್ಲಿನ ಸ್ಥಳೀಯ ಅಧಿಕೃತ ಭಾಷೆ ಮಲೆಯಾಳಂ ಆಗಿದೆ. ಆದರೂ ಕೇರಳದ ಸರಕಾರದ ಕನ್ನಡ ಅಲ್ಪಸಂಖ್ಯಾತರ ತಾಲೂಕಿನ ಭಾಗವಾಗಿರುವ ಕಾರಣದಿಂದ ಕನ್ನಡವೂ ಸ್ಥಳೀಯ ಭಾಷೆಯ ಗೌರವ ಹೊಂದಿದೆ. ಪ್ರಾದೇಶಿಕವಾಗಿ ಅರೆಭಾಷೆ, ತುಳು, ಹವ್ಯಕ ಮತ್ತು ಮರಾಠಿ ಭಾಷೆಗಳನ್ನು ಮಾತನಾಡುವ ವಿವಿಧ ಜನವಿಭಾಗದವರು ವ್ಯಾವಹಾರಿಕ ಭಾಷೆಯಾಗಿ ಕನ್ನಡವನ್ನು ಬಳಸುತ್ತಿದ್ದಾರೆ. ಕನ್ನಡ ಮತ್ತು ಮಲೆಯಾಳಂ ಭಾಷಿಕರು ಧಾರಾಳವಾಗಿ ಕಂಡು ಬರುವ ಬಂದಡ್ಕ ಗ್ರಾಮದ ಕಕ್ಕಚಾಲ್‌, ಬಿಲ್ಲಾರಮಜಲು, ಇಳಂದಿಲ, ಪಾಲಾರು ಮೊದಲಾದ ಪ್ರದೇಶಗಳು ಕನ್ನಡಿಗರು ಹೆಚ್ಚಿನ ಪ್ರಮಾಣದಲ್ಲಿ ಕಂಡು ಬರುವ ಸ್ಥಳಗಳಾಗಿದೆ. 

ಬಂದಡ್ಕವು ಪೊಯಿನಾಚ್ಚಿ-ಆಲೆಟ್ಟಿ-ಸುಳ್ಯ ರಸ್ತೆಯ ಮಧ್ಯದಲ್ಲಿ ಇದೆ. ಮೈಸೂರು ಮತ್ತು ಬೆಂಗಳೂರು ಭಾಗಕ್ಕೆ ಈ ರಸ್ತೆಯ ಮೂಲಕ ಸುಲಭವಾಗಿ ಹೋಗಬಹುದು. ಇಲ್ಲಿಂದ ಕಾಸರಗೋಡು, ಕಾಞ್ಞಂಗಾಡು, ಪಾಣತ್ತೂರು, ಮಂಗಳೂರು, ಸುಳ್ಯ ಮೊದಲಾದ ಪ್ರಮುಖ ನಗರಗಳಿಗೆ ಪ್ರಯಾಣ ಮಾಡಲು ಖಾಸಗಿ ಮತ್ತು ಕೇರಳ ರಾಜ್ಯ ಸಾರಿಗೆ (ಕೆ.ಎಸ್.ಆರ್.ಟಿ.ಸಿ) ಬಸ್ಸುಗಳು ಲಭ್ಯವಿದೆ. ಹತ್ತಿರದ ರೈಲ್ವೇ ನಿಲ್ದಾಣಗಳಾದ ಕಾಸರಗೋಡು ಮತ್ತು ಕಾಞ್ಞಂಗಾಡು, ಮಂಗಳೂರು - ಪಾಲಕ್ಕಾಡ್ ಮಾರ್ಗದ ಪ್ರಮುಖ ನಿಲ್ದಾಣವಾಗಿದೆ. ಉತ್ತರದ ಮಂಗಳೂರು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ ಮತ್ತು ದಕ್ಷಿಣದ ಕಣ್ಣೂರು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣದ ವಿಮಾನ ನಿಲ್ದಾಣಗಳು ಸಮೀಪದ ವಿಮಾನ ನಿಲ್ದಾಣಗಳಾಗಿದೆ. ‌

ಪ್ರಾದೇಶಿಕ ಭಾಷಾ ವೈವಿಧ್ಯ
 ಕನ್ನಡ
 ಮಲೆಯಾಳಂ
 ಅರೆಭಾಷೆ
 ತುಳು
 ಮರಾಠಿ
 ಹವ್ಯಕ

ಶಿಕ್ಷಣ ಕೇಂದ್ರಗಳು
 ಸರಕಾರಿ ಹೈಯರ್ ಸೆಕೆಂಡರಿ ಶಾಲೆ, ಬಂದಡ್ಕ
 ಸರಸ್ವತಿ ವಿದ್ಯಾನಿಕೇತನ್ ಶಾಲೆ, ಬಂದಡ್ಕ

ಪ್ರೇಕ್ಷಣೀಯ ಸ್ಥಳಗಳು
 ಬಂದಡ್ಕ ಕೋಟೆ
 ಬಂದಡ್ಕ ಶ್ರೀ ಸುಬ್ರಮಣ್ಯ ದೇವಸ್ಥಾನ
 ಬಂದಡ್ಕ ಶ್ರೀ ರಾಮನಾಥ ದೇವಳ
 ಪದಿಕಲ್ ಶ್ರೀ ಕಲ್ಲುರ್ಟಿ ದೈವಸ್ಥಾನ

ಸಮೀಪದ ಸ್ಥಳಗಳು
 ಕಕ್ಕಚಾಲ್
 ಚೂರಿತ್ತೋಡ್
 ಮಾಣಿಮೂಲೆ
 ಬಿಲ್ಲಾರಮಜಲು
 ಚಾಪೆಕಲ್ಲು
 ಸಾಮೆಕೊಚ್ಚಿ

ಉಲ್ಲೇಖಗಳು

Category:ಗ್ರಾಮ
Category:ಹಳ್ಳಿ
Category:ಮಲೆನಾಡು
ಅರೆಭಾಷೆ
ಕಾಸರಗೋಡು
ಕೇರಳ
ಲುಂಗ್ಲೇಯ್

ಲುಂಗ್ಲೇಯ್ ಈಶಾನ್ಯ ಭಾರತದ ಮಿಝೋರಂ ರಾಜ್ಯದ ದಕ್ಷಿಣ ಮಧ್ಯ ಭಾಗದಲ್ಲಿ ಸ್ಥಿತವಾಗಿರುವ ಪಟ್ಟಣವಾಗಿದೆ. ಲುಂಗ್ಲೇಯ್ ಪದದ ಅರ್ಥ ಅಕ್ಷರಶಃ 'ಕಲ್ಲಿನ ಸೇತುವೆ'. ಇದು ಮಿಝೊರಮ್‍ನ ಅತ್ಯಂತ ಉದ್ದದ ನದಿಯಾದ ಟ್ಲಾಂಗ್‍ನ ಸಣ್ಣ ಉಪನದಿಯಾದ ನಘಾಸಿ ಸುತ್ತಲಿನ ನದಿ ಹರಿವು ಪ್ರದೇಶದಲ್ಲಿ ಕಂಡುಬರುವ ಸೇತುವೆಯಂಥ ಕಲ್ಲಿನಿಂದ ತನ್ನ ಹೆಸರನ್ನು ಪಡೆದುಕೊಂಡಿದೆ. ರಾಜಧಾನಿ ಐಝ್ವಾಲ್‍ನಿಂದ ೧೬೫ ಕಿ.ಮಿ. ದಕ್ಷಿಣಕ್ಕೆ ಇರುವ ಇದು ಅದರ ನಂತರ ಅತಿ ದೊಡ್ಡ ಪಟ್ಟಣವಾಗಿದೆ.

ಪ್ರವಾಸೋದ್ಯಮ 
ಸಾಟಿಯಿಲ್ಲದ ನೈಸರ್ಗಿಕ ರಮಣೀಯ ಸೌಂದರ್ಯದಿಂದ ಅನುಗ್ರಹಿತವಾದ ಲುಂಗ್ಲೇಯ್ ದೂರ ದೂರಗಳಿಂದ ಹಲವಾರು ಪ್ರವಾಸಿಗಳನ್ನು ಸೆಳೆಯುತ್ತದೆ. ಪ್ರವಾಸಿಗಳು ಈ ಸ್ಥಳದ ಮೋಡಿಮಾಡುವ ನೋಟದಿಂದ ಸಂಪೂರ್ಣವಾಗಿ ರೋಮಾಂಚನಗೊಳ್ಳುತ್ತಾರೆ. ಲುಂಗ್ಲೇಯ್ ಜಿಲ್ಲೆಯ ಕೆಲವು ಗಮನಾರ್ಹ ಪ್ರವಾಸಿ ತಾಣಗಳೆಂದರೆ:

 ಜ಼ೋಬಾಕ್ ಕ್ರೀಡಾ ಅಕಾಡೆಮಿ
 ಕಾಮ್‍ಜ಼ಾಲ್ ಉದ್ಯಾನವನ
 ಖಾನ್‍ಗ್ಲುಂಗ್ ವನ್ಯಜೀವಿ ಅಭಯಾರಣ್ಯ
 ಸೈಕುತಿ ಸಭಾಂಗಣ - ಇಲ್ಲಿ ಬಹುತೇಕ ಎಲ್ಲ ಸಂಗೀತ ಮೇಳಗಳು ಮತ್ತು ಆಚರಣೆಗಳು ಆಯೋಜಿಸಲ್ಪಡುತ್ತವೆ. ಸಭಾಂಗಣದಲ್ಲಿ ಅನನ್ಯವಾದ ವಸ್ತುಸಂಗ್ರಹಾಲಯವನ್ನು ಸ್ಥಾಪಿಸಲಾಗಿದೆ. ಇಲ್ಲಿ ಸ್ಥಳೀಯ ವರ್ಣಚಿತ್ರಕಾರರು ತಮ್ಮ ಕೌಶಲವನ್ನು ಪ್ರದರ್ಶಿಸಿ ತಮ್ಮ ಕಲಾಕೃತಿಗಳನ್ನು ಪ್ರದರ್ಶಿಸುತ್ತಾರೆ.
 ಥುವಾಮ್‍ಲುವಾಯಾ ಮುವಾಲ್ - ಕೃತಕ ಹುಲ್ಲುನೆಲವುಳ್ಳ ಮಿಜ಼ೊರಮ್‍ನಲ್ಲಿನ ಎರಡನೇ ಫ಼ುಟ್‍ಬಾಲ್ ಕ್ರೀಡಾಂಗಣ.

ಸ್ವಲ್ಪ ಸಾಹಸವನ್ನು ಸೇರಿಸಲು ಬಯಸುವ ಮಿಜ಼ೊರಮ್‍ಗೆ ಪ್ರವಾಸ ಮಾಡುವ ಪ್ರವಾಸಿಗರಿಗೆ ತಮ್ಮ ಅಂತರ್ಗತ ಕ್ರೀಡಾ ಕೌಶಲಗಳು ಮತ್ತು ಕ್ರೀಡಾ ಮನೋಭಾವವನ್ನು ಅನ್ವೇಷಿಸಲು, ಲುಂಗ್ಲೇಯ್ ಯಥೇಷ್ಟ ಪಿಕ್ನಿಕ್ ತಾಣಗಳನ್ನು ಒದಗಿಸುತ್ತದೆ. ಲುಂಗ್ಲೇಯ್ ಜಿಲ್ಲೆಯು ಪ್ರವಾಸಿಗರಿಗೆ ನೈಸರ್ಗಿಕ ವೈಭವ ಮತ್ತು ಪ್ರದೇಶದ ಶ್ರೀಮಂತ ಸಾಂಸ್ಕೃತಿಕ ಸಂಪ್ರದಾಯಗಳನ್ನು ಆನಂದಿಸುವ ಅವಕಾಶ ನೀಡುತ್ತದೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 Lunglei local  News
 Sinlung  News
 moviesverse Official Website 
 vegamovies Official Website 
 isaimini Official Website 
 9xmovies Official Website 
 downloadhub Official Website 
 extramovies Official Website 
 moviesda Official Website 
 moviezwap Official Website 
 tamilplay Official Website 
 movie4me Official Website 

ಮಿಝೋರಂ
ಚೂರಿತ್ತೋಡ್

ಚೂರಿತ್ತೋಡ್ ಭಾರತದ ಕೇರಳ ರಾಜ್ಯದ ಕಾಸರಗೋಡು ಜಿಲ್ಲೆಯ ಒಂದು ಸಣ್ಣ ಗ್ರಾಮ. ಇದು ಕು‌ತ್ತಿಕೋಲು ಪಂಚಾಯತ್‌ನ ಬಂದಡ್ಕ ಗ್ರಾಮದ ವ್ಯಾಪ್ತಿಯಲ್ಲಿ ಬರುತ್ತದೆ. ಇದು ಉತ್ತರ ಕೇರಳ ವಿಭಾಗಕ್ಕೆ ಸೇರಿದೆ. ಜಿಲ್ಲಾ ಕೇಂದ್ರವಾದ ಕಾಸರಗೋಡಿನಿಂದ ಪೂರ್ವಕ್ಕೆ ೪೧ ಕಿ.ಮೀ ಮತ್ತು ಗ್ರಾಮ ಕೇಂದ್ರ ಬಂದಡ್ಕದಿಂದ ೩ ಕಿ.ಮೀ ದೂರದಲ್ಲಿ ಚೂರಿತ್ತೋಡ್ ಇದೆ. ಇಲ್ಲಿನ ಪಿನ್‌ಕೋಡ್ ೬೭೧೫೪೧ ಮತ್ತು ಇಲ್ಲಿನ ಅಂಚೆ ಕಚೇರಿಯು ೩ ಕಿ.ಮೀ ದೂರದ ಮಾನಡ್ಕಂ ಎಂಬಲ್ಲಿದೆ. ಕೇರಳ ರಾಜ್ಯದ ಮಲೆನಾಡ ಹೆದ್ದಾರಿಯ ಬಂದಡ್ಕ - ಕೋಳಿಚ್ಚಾಲ್‌ ಮಾರ್ಗದ ಮಧ್ಯೆ ಚೂರಿತ್ತೋಡ್‌ ಎಂಬ ಗ್ರಾಮವಿದೆ.

ಹೆಗ್ಗುರುತುಗಳು 
 ಚೂರಿತ್ತೋಡ್‌ ಅಯ್ಯಪ್ಪ ಭಜನಾ ಮಂದಿರ
 ಚೂರಿತ್ತೋಡ್‌ ಮಕ್ಕಳ ಆರೈಕೆ ಕೇಂದ್ರ (ಅಂಗನವಾಡಿ)
 ಪ್ರಾಥಮಿಕ ಆರೋಗ್ಯ ಕೇಂದ್ರ, ಮಾನಡ್ಕಂ (ಪಶ್ಚಿಮ ಭಾಗ)

ಕೇರಳ
ರಾವ್‌ಬಹದ್ದೂರ ಪುಂಡ್ಲೀಕ ನಾರಾಯಣ ಪಂಡಿತ

ರಾವ್‌ಬಹದ್ದೂರ ಪುಂಡ್ಲೀಕ ನಾರಾಯಣ ಪಂಡಿತರು ಸಿರ್ಸಿಯ ಪಂಡಿತ್ ಜನರಲ್ ಆಸ್ಪತ್ರೆ, ಕುಮಟಾದ ಗಿಬ್ಬ ಹೈಸ್ಕೂಲ್ ಮತ್ತು ಕೆ. ಡಿ. ಸಿ. ಸಿ. ಬ್ಯಾಂಕ್ ಗಳ ಸ್ಥಾಪನೆಯಲ್ಲಿ ಪ್ರಮುಖ ಪಾತ್ರವಹಿಸಿದರು. ಸಿರ್ಸಿ ಪುರಸಭೆಯಲ್ಲಿ ೨ ದಶಕಕ್ಕೂ ಹೆಚ್ಚಿನ ಕಾಲ ಸೇವೆ ಸಲ್ಲಿಸಿದರು.

ಜನನ-ವಿದ್ಯಾಭ್ಯಾಸ 

೧೯೫೪ರಲ್ಲಿ ಸಿರ್ಸಿಯಲ್ಲಿ ಜನಿಸಿದ ಪಂಡಿತರು, ಕುಮಟಾದಲ್ಲಿ ಪ್ರಾಥಮಿಕ ಶಿಕ್ಷಣ ಪೂರೈಸಿ ಮುಂಬೈಯಲ್ಲಿ ಉಚ್ಛಶಿಕ್ಷಣ ಪೂರೈಸಿ (ಹೈಕೋರ್ಟ್ ಪ್ಲೀಡರ್ ಪದವಿ),  ಸಿರ್ಸಿಯಲ್ಲಿ ವಕೀಲರಾದದು.

ಪ್ರಮುಖ ಕೊಡುಗೆಗಳು 

 ಪಂಡಿತ್ ಜನರಲ್ ಆಸ್ಪತ್ರೆ, ಸಿರ್ಸಿ  
 ಪಂಡಿತ್ ಜನರಲ್ ವಾಚನಾಲಯ, ಸಿರ್ಸಿ (೧೯೦೫) 
 ಗಿಬ್ಬ ಹೈಸ್ಕೂಲ್ ಮತ್ತು ಪಂಡಿತ ವಿದ್ಯಾರ್ಥಿ ವಸತಿ ನಿಲಯ, ಕುಮಟಾ  
 ಕೆ. ಡಿ. ಸಿ. ಸಿ. ಬ್ಯಾಂಕ್ (ಕೆನರಾ ಡಿಸ್ಟ್ರಿಕ್ಟ್  ಕ್ರೆಡಿಟ್ ಕೊ-ಆಪರೇಟಿವ್ ಬ್ಯಾಂಕ್)

ಪ್ರಶಸ್ತಿಗಳು 

 ರಾವ್ ಸಾಹೇಬ, ಬ್ರಿಟಿಷ್ ಸರಕಾರ
 ರಾವ್ ಬಹದ್ದೂರ, ಬ್ರಿಟಿಷ್ ಸರಕಾರ

ಪ್ರಮುಖ ಹುದ್ದೆಗಳು 

 ಉಪಾಧ್ಯಕ್ಷರು, ಸಿರ್ಸಿ ಪುರಸಭೆ, ೧೮೮೫-೧೮೯೬ (ಹನ್ನೊಂದು ವರ್ಷಗಳು)
 ಅಧ್ಯಕ್ಷರು, ಸಿರ್ಸಿ ಪುರಸಭೆ, ೧೮೯೮-೧೯೦೧(ಅವಧಿ - ೧: ಮೂರು ವರ್ಷಗಳು)
 ಅಧ್ಯಕ್ಷರು, ಸಿರ್ಸಿ ಪುರಸಭೆ, ೧೯೦೭-೧೯೧೬ (ಅವಧಿ - ೨: ಒಂಬತ್ತು ವರ್ಷಗಳು)
 ಅಧ್ಯಕ್ಷರು, ಕೆ. ಡಿ. ಸಿ. ಸಿ. ಬ್ಯಾಂಕ್, ಸಿರ್ಸಿ, ೧೯೨೦-೧೯೨೪

ಮರಣ 
೧೯೩೫ರ ಮೇ ತಿಂಗಳಲ್ಲಿ ಮರಣ ಹೊಂದಿದರು.
ರಚನಾತ್ಮಕತೆ (ಶಿಕ್ಷಣದ ತತ್ವಶಾಸ್ತ್ರ)

ರಚನಾತ್ಮಕವಾದವು ಶಿಕ್ಷಣದಲ್ಲಿನ ಒಂದು ಸಿದ್ಧಾಂತವಾಗಿದ್ದು, ಶಾಲೆಗೆ ಪ್ರವೇಶಿಸುವ ಮೊದಲು ಕಲಿಯುವವರು ತಮ್ಮ  ಸ್ವಂತ ಅನುಭವಗಳ ಆಧಾರದ ಮೇಲೆ ಕಲಿಯುವವರ ತಿಳಿವಳಿಕೆ ಮತ್ತು ಜ್ಞಾನವನ್ನು ಗುರುತಿಸುತ್ತದೆ. ವಿವಿಧ ತಾತ್ವಿಕ ಸ್ಥಾನಗಳೊಂದಿಗೆ ಸಂಬಂಧಿಸಿದೆ ವಿಶೇಷವಾಗಿ ಜ್ಞಾನ ಶಾಸ್ತ್ರ ಮತ್ತು ಆಟಲ್ಜಿ ರಾಜಕೀಯ ಮತ್ತು  ನೈತಿಕತೆ ಗಳಲ್ಲಿ ಸಿದ್ಧಾಂತದ ಮೂಲವು ಜೀನ್ ಪಿಯಾಜೆ ಅವರ ಅರಿವಿನ ಬೆಳವಣಿಗೆಯ ಸಿದ್ಧಾಂತದೊಂದಿಗೆ ಸಂಬಂಧ ಹೊಂದಿದೆ. 

ರಚನಾತ್ಮಕತೆ ಯು ಶಿಕ್ಷಣದ ಜ್ಞಾನ ಶಾಸ್ತ್ರದಲ್ಲಿ ಬೇರುಗಳನ್ನು ಹೊಂದಿದೆ ತತ್ವಶಾಸ್ತ್ರದಲ್ಲಿ ಜ್ಞಾನದ ಸಿದ್ಧಾಂತವಾಗಿದೆ ಇದು ಜ್ಞಾನದ  ತಾರ್ಕಿಕ ವರ್ಗಗಳಿಗೆ  ಮತ್ತು ಅದರ ಸಮರ್ಥನೀಯ ಆಧಾರಕ್ಕೆ ಸಂಬಂಧಿಸಿದೆ. ಜ್ಞಾನ ಶಾಸ್ತ್ರವು ಒಂದೇ ಜ್ಞಾನಿಯ ವ್ಯಕ್ತಿನಿಷ್ಠ ಜ್ಞಾನ ಮತ್ತು ಸಾಂಪ್ರದಾಯಿಕ ಜ್ಞಾನದ ಮೇಲೆ ಕೇಂದ್ರೀಕರಿಸುತ್ತದೆ. 

ರಚನಾತ್ಮಕವಾದ ಕಲಿಯುವವರಿಗೆ ಮೊದಲಿನ ಜ್ಞಾನ ಮತ್ತು ಅನುಭವಗಳಿವೆ ಎಂದು ಗುರುತಿಸಲಾಗಿದೆ .ಇದನ್ನು ಅವರ ಸಾಮಾಜಿಕ ಮತ್ತು ಸಾಂಸ್ಕೃತಿಕ ವಾತಾವರಣದಿಂದ ನಿರ್ಧರಿಸಲಾಗುತ್ತದೆ, ಆದ್ದರಿಂದ ಕಲಿಕೆಯು ವಿದ್ಯಾರ್ಥಿಗಳ ಅನುಭವಗಳಿಂದ ಜ್ಞಾನವನ್ನು ನಿರ್ಮಿಸುವ ಮೂಲಕ ಮಾಡಲಾಗುತ್ತದೆ.

ತೆರಿಯರಿಸ್ಟ್ ಕಲಿಕೆಯ ಶಾಲೆಯ ವಿದ್ಯಾರ್ಥಿಗಳು ಏನು ಮಾಡುತ್ತಿದ್ದಾರೆ ಎಂಬುದನ್ನು ಅರ್ಥಮಾಡಿಕೊಳ್ಳಲು ಸಹಾಯ ಮಾಡಿದರು ವಿದ್ಯಾರ್ಥಿಗಳು ಏನು ಆಲೋಚಿಸುತ್ತಾರೆ ಎಂದು ವಿದ್ಯಾರ್ಥಿಗಳು ತಿಳಿದುಕೊಳ್ಳಬೇಕು ಮತ್ತು ವಿದ್ಯಾರ್ಥಿಗಳು ಏನು ಆಲೋಚಿಸುತ್ತಿದ್ದಾರೆ ಎಂಬುದನ್ನು ಉತ್ಕೃಷ್ಟ ಗೊಳಿಸಬೇಕು. ರಚನಾತ್ಮಕ ದೃಷ್ಟಿಕೋನವು ಶಿಕ್ಷಣದ ಪ್ರಸರಣ ಮಾದರಿ ಎಂದು ಕರೆಯಲ್ಪಡುವ ಪ್ರಕ್ರಿಯೆಯಾಗಿ ಹೊರಹೊಮ್ಮಿದೆ ಎಂದು ಹೇಳುವ ವಿದ್ವಾಂಸರು ಇದ್ದಾರೆ ಅದು ಆಧಾರಿತವಾದ ವಾಸ್ತವಿಕ ತತ್ವಶಾಸ್ತ್ರವನ್ನು ಒಳ ಗೊಂಡಿದೆ.

ಜೀನ್ ಪ್ಯಾಜಿ ಕೃತಿಯಲ್ಲಿ ರಚನಾತ್ಮಕತೆ ಯನ್ನು ಶೈಕ್ಷಣಿಕ ಮನೋವಿಜ್ಞಾನದ ಗುರುತಿಸಬಹುದು ಇದು ಅರಿವಿನ ಬೆಳವಣಿಗೆಯ ಸಿದ್ಧಾಂತದೊಂದಿಗೆ ಗುರುತಿಸಲ್ಪಟ್ಟಿವೆ , ಮಾನವರು ತಮ್ಮ  ಅನುಭವಗಳ  ಮತ್ತು ಅವರ ಆಲೋಚನೆಗಳ ನಡುವಿನ ಪರಸ್ಪರ ಕ್ರಿಯೆಗೆ ಸಂಬಂಧಿಸಿದಂತೆ ಹೇಗೆ ಅರ್ಥವನ್ನು ನೀಡುತ್ತಾರೆ ಎಂಬುದರ ಮೇಲೆ ಕೇಂದ್ರೀಕರಿ ಸಿದ್ದಾರೆ.  ಅವರ ಅಭಿಪ್ರಾಯಗಳ ಇತರ ವ್ಯಕ್ತಿಗಳಿಗೆ  ಪ್ರಭಾವಿತವಾದ ಅಭಿವೃದ್ಧಿಯಿಂದ ಭಿನ್ನವಾಗಿ ವ್ಯಕ್ತಿಯೊಂದಿಗೆ ಏನಾಗುತ್ತದೆ ಎಂಬುದಕ್ಕೆ ಸಂಬಂಧಿಸಿದಂತೆ ಮಾನವ ಅಭಿವೃದ್ಧಿಯತ್ತ ಗಮನ ಹರಿಸುತ್ತವೆ.  ಸಾಮಾಜಿಕ ರಚನಾತ್ಮಕತೆ ಯ ಲೇವ್ ವೈಗೊಟ್ಸ್ಕಿ ಸಿದ್ಧಾಂತವು  ಸಮಾಜಿಕ  ಸಾಂಸ್ಕೃತಿಕ ಕಲಿಕೆಯ ಮಹತ್ವವನ್ನು ಒತ್ತಿ ಹೇಳಿತು, ವಯಸ್ಕರೊಂದಿಗೆ ನ ಸಂವಹನಗಳು, ಹೆಚ್ಚು ಸಮರ್ಥ ಗೆಳೆಯರು ಮತ್ತು ಅರಿವಿನ ಸಾಧನಗಳು ಕಲಿಯುವವರ ಅಭಿವೃದ್ಧಿಯ ಮೂಲಕ ಮಾನಸಿಕ ರಚನೆಗಳನ್ನು ರೂಪಿಸಲು ಹೇಗೆ ಆಂತರಿಕ ಗೊಳಿಸುತ್ತಾರೆ ಎಂದು ವಿವರಿಸುತ್ತಾರೆ. 

ಜೀರೋ ಬ್ರೂನರ್ ಮತ್ತು ಇತರ ಶೈಕ್ಷಣಿಕ ಮನಶಾಸ್ತ್ರಜ್ಞರು ಬೋಧನಾ ಸ್ಕ್ಯಾಫೋಲ್ಡಿಂಗ್ ನ ಪ್ರಮುಖ ಪರಿಕಲ್ಪನೆಯನ್ನು ಅಭಿವೃದ್ಧಿಪಡಿಸಿದರು , ಆಂತರಿಕ ವಾಗುತ್ತಿದ್ದಂತೆ ಹಿಂದೆ ತೆಗೆದುಕೊಳ್ಳಲು ಪಡುತ್ತದೆ.

ಸಾಮಾಜಿಕ ಪ್ರಪಂಚದ ಸಂದರ್ಭದಲ್ಲಿ  ಮಾನವ ಅಭಿವೃದ್ಧಿಯ ಮೇಲೆ ಹೆಚ್ಚು ಕೇಂದ್ರೀಕರಿಸಿದ ವೀಕ್ಷಣೆಗಳು ವೈಗಾಸ್ಕಿ ಸಾಮಾಜಿಕ ಸಾಂಸ್ಕೃತಿಕ ಅಥವಾ ಸಾಮಾಜಿಕ ಐತಿಹಾಸಿಕ ದೃಷ್ಟಿಕೋನ ಮತ್ತು ಮೈಕಲ್  ಬ್ಯಾಕ್ ಇನ್ ಜೀನ್ ಪಿಯಾಜೆ ಮತ್ತು ಲೈವ್ ವೈಗಾಸ್ಕಿ ಎಟಿಎಂ ವೆಂಗರ್ ಅವರ ಅರಿವಿನ ದೃಷ್ಟಿಕೋನಗಳನ್ನು ಒಳಗೊಂಡಿದೆ ಬ್ರೌನ್ ಕಾಲಿನ್ಸ್ ಮತ್ತು ಗಿಡ ನ್ಯೂಮನ್ ಗ್ರಿಫಿನ್ ಮತ್ತು ಕೋಲ್ ಮತ್ತು ಬಾರ್ಬರಾ. 

ರಚನಾತ್ಮಕತೆಯ ಪರಿಕಲ್ಪನೆಯು ಮನೋವಿಜ್ಞಾನ, ಸಮಾಜಶಾಸ್ತ್ರ, ಶಿಕ್ಷಣ ಮತ್ತು ವಿಜ್ಞಾನದ ಇತಿಹಾಸ ಸೇರಿದಂತೆ ಹಲವಾರು ವಿಭಾಗಗಳ ಮೇಲೆ ಪ್ರಭಾವ ಬೀರಿದೆ.  ಶೈಶವಾವಸ್ಥೆಯಲ್ಲಿ, ರಚನಾತ್ಮಕವಾದವು ಮಾನವ ಅನುಭವಗಳು ಮತ್ತು ಅವುಗಳ ಪ್ರತಿವರ್ತನ ಅಥವಾ ನಡವಳಿಕೆ-ಮಾದರಿಗಳ ನಡುವಿನ ಪರಸ್ಪರ ಕ್ರಿಯೆಯನ್ನು ಪರೀಕ್ಷಿಸಿತು. ಪಿಯಾಗೆಟ್ ಈ ಜ್ಞಾನದ ವ್ಯವಸ್ಥೆಗಳನ್ನು "ಯೋಜನೆಗಳು" ಎಂದು ಕರೆದರು.

ಉಲ್ಲೇಖಗಳು 
 

Pages with unreviewed translations
ಗ್ವಾಲಿಯರ್

ಗ್ವಾಲಿಯರ್ ಭಾರತದ ಮಧ್ಯ ಪ್ರದೇಶ ರಾಜ್ಯದ ಒಂದು ಪ್ರಮುಖ ನಗರವಾಗಿದೆ ಮತ್ತು ಪ್ರತಿಚುಂಬಕ ನಗರಗಳಲ್ಲಿ ಒಂದಾಗಿದೆ. ಇದು ರಾಜ್ಯದ ರಾಜಧಾನಿ ಭೋಪಾಲ್‍ನಿಂದ ೪೧೪ ಕಿಲೋಮೀಟರ್ ದೂರವಿದೆ. ಗ್ವಾಲಿಯರ್ ಭಾರತದ ಗಿರ್ದ್ ಪ್ರದೇಶದಲ್ಲಿ ಒಂದು ಯೋಜಿತ ಸ್ಥಳವನ್ನು ಹೊಂದಿದೆ. ಈ ಐತಿಹಾಸಿಕ ನಗರ ಮತ್ತು ಅದರ ಕೋಟೆಯನ್ನು ಹಲವಾರು ಐತಿಹಾಸಿಕ್ ಉತ್ತರ ಭಾರತೀಯ ರಾಜ್ಯಗಳು ಆಳಿವೆ. ೧೦ನೇ ಶತಮಾನದಲ್ಲಿ ಕಚ್ಛಪಘಾತರು, ೧೩ನೇ ಶತಮಾನದಲ್ಲಿ ತೋಮರ್‌ರಿಂದ ಇದು ಮೊಘಲ್ ಸಾಮ್ರಾಜ್ಯಕ್ಕೆ ಹೋಯಿತು, ನಂತರ ೧೭೫೪ರಲ್ಲಿ ಮರಾಠರಿಗೆ ಹೋಯಿತು. ೧೮ನೇ ಶತಮಾನದಲ್ಲಿ ಸಿಂದಿಯಾರಿಗೆ ಹೋಯಿತು.

ಪ್ರವಾಸಿ ತಾಣಗಳು

ಗ್ವಾಲಿಯರ್ ಕೋಟೆ 

ಗ್ವಾಲಿಯರ್‌ನ ಹೃದಯಭಾಗದಲ್ಲಿ ತೋಮರ ರಾಜವಂಶದ ಗ್ವಾಲಿಯರ್ ಕೋಟೆಯಿದೆ. ಇದು ಒಂದು ವಿವಿಕ್ತ ಬಂಡೆ ಹೊರಚಾಚಿನ ಮೇಲೆ ನಿಂತಿದೆ. ಗ್ವಾಲಿಯರ್‌ನ ಹಳೆ ಪಟ್ಟಣವು ಕೋಟೆಯ ಪೂರ್ವ ತಳಪಾಯದ ಪಕ್ಕವಿದೆ.

 ಗೋಪಾಚಲ ಪರ್ವತವು ಗ್ವಾಲಿಯರ ಕೋಟೆಯ ಇಳಿಜಾರು ಪ್ರದೇಶದಲ್ಲಿ ಪರ್ವತೀಯ ವಲಯದಲ್ಲಿ ಸ್ಥಿತವಾಗಿದೆ. ಗೋಪಾಚಲ ಪರ್ವತವು ಜೈನ ತೀರ್ಥಂಕರರ ಅನನ್ಯ ವಿಗ್ರಹಗಳನ್ನು ಹೊಂದಿದೆ.

 ಮುನಿಸಿಪಾಲಿಟಿ ವಸ್ತುಸಂಗ್ರಹಾಲಯವು ರಾಣಿ ಲಕ್ಷ್ಮೀಬಾಯಿಯ ಸಮಾಧಿಯಿಂದ ಸ್ವಲ್ಪ ದೂರದಲ್ಲಿ ಸ್ಥಿತವಾಗಿದೆ. 
 ಮಾಡರ್ನ್ 5ಡಿ ಮಧ್ಯ ಪ್ರದೇಶದ ಮೊದಲ ಬಹು ಆಯಾಮದ ರಂಗಮಂದಿರವಾಗಿದೆ.
 ಒಂದು ಔತಣಕೂಟದ ಸಭಾಂಗಣವಾದ ಶ್ಯಾಮ್ ವಾಟಿಕಾ ವಿಶ್ವದ ಅತಿ ದೊಡ್ಡ ಒಳಾಂಗಣ ಭಿತ್ತಿಚಿತ್ರವನ್ನು ಹೊಂದಿದೆ.
 ೧೫ನೇ ಶತಮನಾದ ಗುಜರಿ ಮೆಹೆಲ್ ರಾಜ ಮಾನ್‍ಸಿಂಗ್ ಟೊಮರ್ ಮತ್ತು ಅವನ ರಾಣಿ ಮೃಗ್‍ನಯನಿಯ ಪ್ರೀತಿಯ ಸ್ಮಾರಕವಾಗಿದೆ.
 ೯ನೇ ಶತಮಾನದ ಸಾಸ್-ಬಹು ದೇವಾಲಯವು ತನ್ನ ಕಲಾತ್ಮಕ ಮೌಲ್ಯದಿಂದ ಭಕ್ತರ ಜೊತೆಗೆ ಪ್ರವಾಸಿಗಳನ್ನೂ ಆಕರ್ಷಿಸುತ್ತದೆ.

 ತೇಲಿ ಕಾ ಮಂದಿರ್ (ತೆಲಂಗಾಣ ಮಂದಿರ್) - ಸುಮಾರು ೧೦೦ ಅಡಿ ಎತ್ತರದ ರಚನೆಯಾದ ಇದು ತನ್ನ ಅನನ್ಯವಾದ ವಾಸ್ತುಕಲೆಯ ಕಾರಣ ಭಿನ್ನವಾಗಿದೆ.
 ಕಲ್ಲಿನಲ್ಲಿ ಕೆತ್ತಿದ ಜೈನ ಶಿಲ್ಪಗಳು - ಗ್ವಾಲಿಯರ್ ಕೋಟೆಯಲ್ಲಿ ಗುಹೆಗಳ ಅಥವಾ ಕಲ್ಲಿನಲ್ಲಿ ಕೆತ್ತಿದ ಶಿಲ್ಪಗಳ ಸರಣಿಯಿದೆ. ಇವುಗಳ ಸಂಖ್ಯೆ ಸುಮಾರು ನೂರರಷ್ಟಿದೆ.
 ಗುರುದ್ವಾರ ದತ್ತ ಬಂದಿ ಚೂಢ್- ಈ ಗುರುದ್ವಾರಾವನ್ನು ಆರನೇ ಸಿಖ್ ಗುರು ಗುರು ಹರ್ ಗೋಬಿಂದ್‍ರ ನೆನಪಿನಲ್ಲಿ ನಿರ್ಮಿಸಲಾಗಿದೆ.

ಜೈ ವಿಲಾಸ್ ಮೆಹೆಲ್ 
ಇದು ಗ್ವಾಲಿಯರ್‌ನ ಮರಾಠಾ ಅರಸರರಾದ ಸಿಂದಿಯಾಗಳ ವಾಸದ ಅರಮನೆಯಾಗಿದ್ದು ಈಗ ವಸ್ತುಸಂಗ್ರಹಾಲಯವಾಗಿದೆ.

ಐತಿಹಾಸಿಕ ಮಹತ್ವದ ಸಮಾಧಿಗಳು ಮತ್ತು ಛತ್ರಿಗಳು 

 ಸಿಂದಿಯಾಗಳ ಛತ್ರಿಗಳು ನಗರವನ್ನು ಆಳಿದ ಸಿಂದಿಯಾಗಳ ಹೂಳಿದ ಸ್ಥಳವಾಗಿದೆ.
 ತಾನ್‍ಸೇನ್‍ನ ಸಮಾಧಿ: ಅಕ್ಬರ್‌ನ ನವರತ್ನಗಳಲ್ಲಿ ಒಬ್ಬನಾದ ಸಂಗೀತಗಾರ ತಾನ್‍ಸೇನ್‍ನ ಸಮಾಧಿಯಿದು.
 ಘೌಸ್ ಮೊಹಮ್ಮದ್‍ನ ಗೋರಿ.
 ಝಾನ್ಸಿ ರಾಣಿ ಲಕ್ಷ್ಮೀಬಾಯಿಯ ಸಮಾಧಿ: ಇದು ಫೂಲ್‍ಬಾಗ್ ಪ್ರದೇಶದಲ್ಲಿದೆ.

ಸೂರ್ಯ ದೇವಾಲಯ 
ಮೋರಾರ್ ಕಂಟೋನ್ಮೆಂಟ್‌ನಲ್ಲಿ ಸ್ಥಿತವಾಗಿರುವ, ಸೂರ್ಯ ದೇವನಿಗೆ ಸಮರ್ಪಿತವಾದ ಸೂರ್ಯ ದೇವಾಲಯವನ್ನು ಕೊನಾರ್ಕ್‌ನ ಸೂರ್ಯ ದೇವಾಲಯದ ಯಥಾಪ್ರತಿಯಾಗಿ ವಿನ್ಯಾಸಗೊಳಿಸಲಾಗಿದೆ.

ಛಾಯಾಂಕಣ

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 Official Website of Gwalior
 Gwalior Municipal Corporation
 Satellite map of Gwalior Junction and nearby railway stations
 Gwalior Information Centre
 Under Construction Website of Gwalior city
 R. Nath Mughal Architecture Image Collection, Images from Gwalior - University of Washington Digital Collection

ಭಾರತದ ಹಿಂದಿನ ರಾಜಧಾನಿ ನಗರಗಳು
ದೀಘಾ

ದೀಘಾ ಭಾರತದ ಪಶ್ಚಿಮ ಬಂಗಾಳ ರಾಜ್ಯದಲ್ಲಿ ಸ್ಥಿತವಾಗಿರುವ ಕಡಲಬದಿಯ ವಿಹಾರಧಾಮವಾಗಿದೆ. ಇದು ಪೂರ್ವ ಮೇದಿನಿಪುರ್ ಜಿಲ್ಲೆಯಲ್ಲಿ ನೆಲೆಸಿದ್ದು ಬಂಗಾಳ ಕೊಲ್ಲಿಯ ಉತ್ತರದ ತುದಿಯಲ್ಲಿದೆ. ಇದು ಕಡಿಮೆ ಇಳಿಜಾರನ್ನು ಹೊಂದಿದ್ದು ಆಳವಿಲ್ಲದ ಉಸುಕು ಬೀಚ್ ಆಗಿದೆ. ಇದು ಪಶ್ಚಿಮ ಬಂಗಾಳದಲ್ಲಿ ಜನಪ್ರಿಯ ಕಡಲ ವಿಹಾರಧಾಮವಾಗಿದೆ.

ದೀಘಾ ಛಾಯಾಂಕಣ

ಹಳೆ ದೀಘಾ

ಹೊಸ ದೀಘಾ

ದೀಘಾದ ಸುತ್ತಮುತ್ತ

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 BOOK Bakkhali Tour Package With Bakkhali Tourist Lodge
 West Bengal Tourism site on Digha 

ಪಶ್ಚಿಮ ಬಂಗಾಳ
ಬೀಚ್‍ಗಳು
ಕೆ. ಎಲ್. ಶಂಕರನಾರಾಯಣ ಜೋಯ್ಸ್

ಡಾ. ಶಂಕರನಾರಾಯಣ ಜೋಯ್ಸ್ ಅವರು ಒಬ್ಬ ಸಂಸ್ಕೃತ ಪಂಡಿತರು ಹಾಗೂ ಯೋಗ, ಜ್ಯೋತಿಷ್ಯ ಮತ್ತು ಆಯುರ್ವೇದಗಳನ್ನೊಳಗೊಂಡ ಭಾರತದ ಸಾಂಪ್ರದಾಯಿಕ ವಿಜ್ನಾನಗಳ ಬಗೆಗಿನ ವಾಗ್ಮಿ. ೨೦೦೦ನೇ ಇಸವಿಯಲ್ಲಿ ಅವರು ಪುರಾತನ ಭಾರತೀಯ ಕಲೆ, ವಿಜ್ಞಾನ ಮತ್ತು ಸಂಸ್ಕೃತ ಭಾಷೆಯ ಭೋದನೆ ಮತ್ತು ಜ್ಞಾನವನ್ನು ಸಂರಕ್ಷಿಸಲು ಮುಡಿಪಾಗಿರುವ ಭಾರತೀಯ ಯೋಗಧಾಮ ಎಂಬ ಸಂಸ್ಥೆಯನ್ನು ಸ್ಥಾಪಿಸಿದರು. ಅಷ್ಟಾಂಗ ಯೋಗ ವಿಜ್ಞಾನ ಮಂದಿರಂ, ಮೈಸೂರು' ಇಂದ ಪ್ರಕಟವಾಗುವ ಆರ್ಯ ಸಂಸ್ಕೃತಿ ಮಾಸಿಕ ಪತ್ರಿಕೆಯ ಸಂಪಾದಕರಾಗಿದ್ದಾರೆ.

ಜೀವನ
ಡಾ. ಜೋಯ್ಸ್ ಅವರು ಕರ್ನಾಟಕದ ಶಿವಮೊಗ್ಗ ಜಿಲ್ಲೆಯ ಕೋಣಂದೂರು ಎಂಬಲ್ಲಿ ಜನಿಸಿದರು. ಐದನೇ ವಯಸ್ಸಿಗೆ ಸಂಸ್ಕೃತ ಕಲಿಕೆ ಆರಂಭಿಸಿದರು. ಅನಂತರದಲ್ಲಿ ಅವರು ಭಾರತೀಯ ತರ್ಕಶಾಸ್ತ್ರ ಹಾಗೂ ಸಾಹಿತ್ಯ ವಿಮರ್ಶೆಗಳಲ್ಲಿ 'ವಿದ್ವಾನ್' ಪದವಿ ಗಳಿಸಿದರು. ಮೈಸೂರಿನ ಮಹಾರಾಜ ಸರ್ಕಾರಿ ಸಂಸ್ಕೃತ ಕಾಲೇಜಿನಲ್ಲಿ ಅಧ್ಯಯನ ಮಾಡಿದರು. ಅಲ್ಲಿ ಅವರು ಸಂಸ್ಕೃತದಲ್ಲಿ ಎಂ. ಎ. ಪದವಿ ಹಾಗೂ 'ಯೋಗ'ದಲ್ಲಿ ಪಿ.ಎಚ್.ಡಿ. ಪಡೆದರು. ಅವರು ಹಿಂದಿಯಲ್ಲೂ ಪದವಿ ಹೊಂದಿದ್ದಾರೆ ಹಾಗೂ ಕನ್ನಡದಲ್ಲಿ ಪಂಡಿತರಾಗಿದ್ದಾರೆ. ಅವರು ವಂಶಪಾರಂಪರ್ಯವಾಗಿ ವೇದ ಜ್ಯೋತಿಷ್ಯದ ಬಗ್ಗೆ ಆಳವಾದ ಜ್ಞಾನ ಮತ್ತು ಅನುಭವ ಹೊಂದಿದ್ದಾರೆ. ಭಾರತದ ಮೂಲ ಕಲೆ ಮತ್ತು ವಿಜ್ಞಾನಗಳಲ್ಲಿರುವ ಸತ್ಯವಾಸ್ತವಗಳ ಬಗ್ಗೆ ಆಳವಾದ ಒಳನೋಟ ಹೊಂದಿದ್ದ ಯೋಗಿ ಶ್ರೀರಂಗ ಮಹಾಗುರುಗಳ (1913-1969) ಭೋದನೆಗಳಿಂದ ಜೋಯ್ಸರು ಬಹಳ ಪ್ರಭಾವಿತರಾಗಿದ್ದಾರೆ.

ಕೃತಿಗಳು
 ಮಾರ್ಕಂಡೇಯ (ಮಕ್ಕಳ ಪುಸ್ತಕ - ಕನ್ನಡ)
 The Sacred Tradition Of Yoga (English)
 ಮಹಾಯೋಗಿ ಶ್ರೀರಂಗ (ಜೀವನ ಚರಿತ್ರೆ - ಕನ್ನಡ)
 ದೈವ ಮತ್ತು ಪುರುಷಪ್ರಯತ್ನ (ಕನ್ನಡ)
 ನಮಸ್ಕಾರ (ಕನ್ನಡ)
 ಮಾನವ ದೇಹ (ಕನ್ನಡ)
 Yoga Bhumika (English)

ಉಲ್ಲೇಖಗಳು

ಯೋಗ ಶಿಕ್ಷಕರು